title: Panni

text: Maakaupoissa yksi panninmaa tarkoitti sellaista alaa peltoa, jonka puolikkaaseen ensimmäisenä vuonna kylvettiin kaksi pannia viljaa ja toisena vuonna toiseen puolikkaaseen kaksi pannia viljaa. Tähän aikaan oli käytössä vuoroviljely, jossa pelto lepäsi joka toisen vuoden. Veropanninmaa oli sen suuruinen pinta-ala, joka käsitti neljä panninalaa peltoa ja neljän heinäkuorman alan niittyä. Yhden savun koko oli 16 panninmaata. Savu vastasi yhtä vanhaa manttaalia ja Suomessa myöhemmin 1/4 manttaalia. Eri maakunnissa panninmaan koko oli erilainen eri aikoina. Myöhemmin yksi panni oli 1/2 tynnyrinalaa eli 2 468 neliömetriä.


Instituto Nacional de Técnica Aeroespacial eli INTA on Espanjan kansallinen ilmailu- ja avaruustekniikan instituutti.


title: Instituto Nacional de Técnica Aeroespacial

text: INTA on julkisen sektorin tutkimuskeskus, joka on Espanjan puolutusministeriön alaisuudessa. Sen pääkonttori sijaitsee Torrejón de Ardozissa, joka on Madridin alueella.


text: INTAlla on noin 1300 työntekijää kolmessa keskuksessaan. Sen tutkimuksen pääkohde on lentotekniikka, mutta noin kolmannes sen budjetista panostetaan avaruustekniikkaan. INTAn budjetti on 130 miljoonaa euroa.


text: INTA on toteuttanut Espanjan ensimmäiset omat satelliitit. Nykyisin se osallistuu mm. Mars MetNet Precursor Mission-avaruuslennon suunnitteluun yhdessä Venäjän ja Suomen kanssa.


text: INTA on eräs Espanjan kansallisen satelliittikaukokartoituksen ohjelman laatijoista.


text: INTA rahoittaa 3% Ranskan Pleiades-tiedustelusatelliittijärjestelmän kehityskustannuksista. Sen kiinnostus on järjstelmän maa-asemissa.


text: INTA on kaavailemassa kansallista Ingenio-satelliittia, joka kuvaisi näkyvän valon aallonpituudella etenkin Espanjan aluetta. Missio osallistuisi EU:n GMES- eli Kopernikus-järjestelmään.


text: Paz puolestaan on INTAn kehittämä X-kaistan tutkasatelliittijärjestelmä.


title: Sariola (yhtye)

text: Sariola on Ruhrin alueelta Saksasta oleva black-goottimetallia / sinfonista metallia soittava yhtye. Sen perustivat vuoden 2005 lopussa E.Konny ja Anagnorisis. Myöhemmin yhtyeeseen liittyivät Silenia Tyrvenis. Ensimmäinen albumi, "Sphere of Thousand Sunsets", julkaistiin toukokuussa 2006.


title: Sariola (yhtye)

text: Silenia Tyrvenis jätti yhtyeen henkilökohtaisista syistä 16. marraskuuta 2007.


title: Sariola (yhtye)

text: Venälainen laulaja Loreley Mrs.V von Rhein liittyi yhtyeeseen seuraavana vuonna.


title: Regimbald

text:
Regimbald (k. 1039) oli Lorschin benediktiiniläisluostarin apotti ja Speyerin piispa vuodesta 1032. Hän oli aiemmin apottina Pyhien Ulrichin ja Afran luostarissa ja Ebersbergin luostarissa.
Hän on katolisten ja ortodoksien pyhimys, ja hänen muistopäivänsä on 13. lokakuuta.


title: Lievestuoreen sellutehdas

text: Lievestuoreen selluloosatehdas (aik. sulfaattiselluloosatehdas) sijaitsi Laukaan Lievestuoreen kylässä ja se oli toiminnassa vuosina 1927–1985 (Haarlan selluloosatehdas 1927-1967, Keski-Suomen Selluloosa Oy 1971-1985). Tehdas oli toiminta-aikanaan Laukaan suurimpia työnantajia. Tehdas tuli 1960-luvulla tunnetuksi lipeälammestaan, johon oli johdettu useiden vuosikymmenien ajan selluloosanvalmistuksessa syntynyttä jätelipeää.


title: Lievestuoreen sellutehdas

text: Rafael Haarla perusti tehtaan Lievestuoreelle 1927, koska alueelta oli saatavissa raakapuuta, joka voitiin uittaa edullisesti tehtaalle. Lievestuoreen kautta kulki myös 1918 valmistunut Jyväskylä–Pieksämäki-rata. Asema-alueella oli Vanaja-makasiini, jonka kautta selluloosa kuljetettiin junalla eteenpäin. Tehdas valmisti aluksi sulfaattiselluloosaa, kunnes 1950-luvulla siirryttiin sulfiittiselluloosan tuottamiseen. Tehtaan kuivauskone oli Kone & Silta Oy:n vuonna 1927 toimittama ja sen leveys oli 3 200 mm (tasoviira-puristus-kuivatusosa).


title: Lievestuoreen sellutehdas

text: Lievestuoreen kuuluisa lipeälampi alkoi syntyä vuonna 1935, kun tehtaalta rakennettiin asbestisedimenttiputki neljän kilometrin päässä länteen päin sijaitsevalle Koivusuolle. Suolle alettiin pumpata tehtaan lipeäpitoisia jätevesiä, ja jätevesien upottaminen suohon vaikutti alkuaan onnistuneelta ratkaisulta. Vuosikymmenten mittaan suo muuttui pahanhajuiseksi lammikoksi. Lipeälampi laski Myrkkyojaa Leppäveden Metsolahteen. Kun pääkaupunkiseutu alkoi 1980-luvulla ottaa raakavetensä Päijänteestä, tuli lipeälammesta valtakunnallinen kysymys. Niinpä 1990-luvulla muuan kirjoittaja kuvaili, kuinka ”vanhan sellutehtaan liemet lainehtivat noin vuodessa Päijänteen pohjoispäästä siihen kohtaan järveä, josta pääkaupunkiseudun raakavesi otetaan.” Lipeälammen kuivaamiseen ryhdyttiinkin, mutta se onnistui vasta yrityksen ja erehdyksen kautta.


title: Lievestuoreen sellutehdas

text: Tehtaalta laskettiin myös huonosti suodatettua jätevettä viereiseen Lievestuoreenjärveen, jonka veden laatu alkoi heikentyä ja kalakannat vähentyä. Järven vesi ei lopulta enää sopinut tehtaan omaan käyttöön raakavedeksi, ja vuosina 1959–1961 rakennettiin 9,5 kilometriä pitkä kalliotunneli, jota pitkin tehdas sai käyttövetensä Kynsivedestä.


title: Lievestuoreen sellutehdas

text: Lievestuoreen selluloosatehdas nousi julkisuuteen työllisyysnäkökulmasta, kun Haarla-yhtymä sulki tehtaan 1. kesäkuuta 1967 tehtaan heikon kannattavuuden ja tiukentuvien ympäristönsuojeluvaatimusten vuoksi. Samalla 500 tehtaan työntekijää menetti työpaikkansa. "Sahateollisuuden Sivutuoteyhdistys" oli etsimässä sopivaa selluloosatehdasta sahoilla syntyvän hakkeen jalostamiseksi ja sen omistama "Sivutuote Oy" käynnisti tehtaan uudelleen vuonna 1971. Tehdas pysäytettiin kuitenkin pian sen aiheuttamien ympäristöongelmien takia ja tällöin työntekijät valtasivat tehtaan toukokuussa 1971 ja päättivät jatkaa tehtaan toimintaa omalla vastuullaan. Tämä vaihe jäi lyhytaikaiseksi.


title: Lievestuoreen sellutehdas

text: Sivutuote Oy osti 1976 tehtaan omistaneen "Keski-Suomen Selluloosa Oy":n koko osakekannan ja tehtaalla aloitettiin laaja uudistusohjelma. Tehtaan tuotanto kasvoi, selluloosan laatu parani ja vuonna 1981 tehtaalla oli työssä noin 200 henkilöä. Tilanne muuttui kun Sivutuote Oy jäi kiinni vuonna 1983 tehtaalta otettujen vesinäytteiden väärentämisestä. Tehdas joutui maksamaan suuret korvaukset Lievestuoreen järvitoimikunnalle, kalastuskunnille ja valtiolle, koska sen jätepäästöt olivat olleet kaksi kertaa lupaehtoja suurempia. Seuraavana vuonna tehtaalle asetettiin miljoonan markan uhkasakko, ja sen oli käynnistettävä investointiohjelma tehtaan päästöjen saamiseksi lupaehtojen mukaisiksi. Nämä investoinnit (esim. pesimö) horjuttivat kuitenkin tehtaan taloutta, ja 1985 Keski-Suomen Selluloosa Oy jätti konkurssianomuksen. Tehdas myytiin syyskuussa 1985 Rauma-Repolalle ja Metsä-Botnialle. Lievestuoreen tehtaan toiminta päättyi lopullisesti 5. syyskuuta 1985, ja tällöin 167 henkilöä menetti työpaikkansa.


title: Lievestuoreen sellutehdas

text:
Tehtaan rakennukset räjäytettiin 4. syyskuuta 1995 − miltei päivälleen kymmenen vuoden kuluttua tehtaan lakkauttamisesta − niin että nykyisin niistä on jäljellä vain savupiipun tynkä. Koivusuon lipeälampi on peitetty maalla ja Lievestuoreenjärven vedenlaatu on tehtaan lakkauttamisen jälkeen parantunut huomattavasti ja sen kalakannat ovat elpyneet.
Irwin Goodman levytti vuonna 1971 hittikappaleen "Lievestuoreen Liisa". Se ilmestyi albumilla "Poing poing poing", ja sen on säveltänyt Irwin Goodman ja sanoittanut Vexi Salmi taiteilijanimellä Emil von Retee. Kappale kertoo tehtaalla työskentelevästä Liisa-nimisestä tytöstä, johon laulun kertoja on rakastunut.


title: Juha Liukkonen

text: Juha Liukkonen (s. 1959) on suomalainen suunnistaja ja valmentaja. Hän toimii Delta-suunnistusseuran valmentajana ja lisäksi hän valmentaa muun muassa Jarkko Huovilaa. Hän on Haukkamäen koulun opettaja ja asuu Karkkilassa.


title: Juha Liukkonen

text: Omalla suunnistusurallaan Liukkonen voitti Jukolan viestin vuonna 1987 Hiidenkiertäjien joukkueessa. Hän toimi valmentajana Deltan voittaessa Jukolan viestin vuonna 2008.


title: Eigil Fuldalainen

text: Eigil (noin 750–822) oli Fuldan luostarin neljäs apotti. Hän oli ensimmäisen apotin Pyhän Sturmin veljenpoika ja elämäkertoja. Eigilin edeltäjä Ratgar syrjäytettiin, jolloin Eigilistä tuli apotti vuosiksi 817–822. Hänen seuraajansa Rabanus Maurus oli yksi hänen oppilaistaan.


title: Eigil Fuldalainen

text: Eigil Fuldalainen on katolisen kirkon pyhimys.


title: Järvenojan paperitehdas

text: Järvenojan paperitehdas sijaitsi Turun lähellä Auran pitäjässä Järvenojan kylässä Järvijoessa sijainneen kosken rannalla. Tehtaan perusti 1764 turkulainen kauppias Jacob Bremer, ja se oli toiminnassa vuoteen 1820 saakka. Järvenojan tehdas oli Suomen toiseksi vanhin paperitehdas. Sitä ennen oli toiminut piispa Johannes Gezelius vanhemman Pohjan pitäjän Tomasbölen kylään perustama tehdas, joka oli toiminnassa 1667–1713.


title: Järvenojan paperitehdas

text: Tehtaassa oli vuonna 1770 työssä 8 henkilöä ja siellä valmistettiin painopaperia, nuottipaperia, musiikkipaperia ja raskasta käärepaperia. Paperi valmistettiin käsityömenetelmillä arkki kerrallaan ja raaka-aineena käytettiin lumppuja. Tehdas siirtyi vuonna 1794 kirjanpainaja J. C. Frenckellin haltuun.


title: Järvenojan paperitehdas

text: Tehtaan toiminnan päätyttyä sen laitteet siirrettiin muualle ja rakennukset purettiin.


title: Killiahven

text: Killiahven ("Cyprichromis leptosoma") on Tanganjikajärvessä elävä endeeminen kirjoahven, joka on myös suosittu akvaariokala. Lajista on useita erilaisia värimuunnoksia.


title: Killiahven

text: Killiahvenkoiras kasvaa noin 11 cm pitkäksi ja naaras jää hieman pienikokoisemmaksi. Koska killiahven on levinnyt Tanganjikajärvessä hyvin laajalle, siitä tunnetaan viisi erilaista värimuotoa. Lisäksi jokaisesta muodosta tunnetaan sekä sini- että keltapyrstöisiä yksilöitä. Kaikille muodoille on tyypillistä virtaviivainen ruumis. Kigoman läheisyydessä elävien killiahventen pää on keltainen ja selkäevä sininen, Karilanin saaren läheisyydessä tavattavat yksilöt ovat ruumiiltaan oransseja ja niiden evät ovat siniset keltaisin täplin, Ikolan seudun muodon evät ovat väritykseltään keltaiset, Utinta Bayn lähellä evät ovat väriltään siniset ja Mpulungun seudulla killiahvenen selkäevä on vaaleansininen tummin pistein.


title: Killiahven

text: Killiahvenet eivät ole erityisen aggressiivisia, mikä on yksi syy siihen, että ne ovat varsin suosittuja akvaariokaloja. Luonnossa ne elävät yleensä parvissa ja akvaariossakin ne tulevat parhaiten esille yli 12 yksilön ryhminä. Kuten useat muutkin kirjoahvenet, myös killiahvennaaraat hautovat mätiään suussaan.


title: Killiahven

text: Killiahvenet viihtyvät parhaiten vedessä, jonka lämpötila on 23–25 °C ja pH noin 8,0–9,0. Ravintonaan ne käyttävät pääasiassa eläinplanktonia. Laji hankkii ravintonsa yleensä napsimalla sitä veden pinnasta.


title: Luettelo jaetuista saarista

text: Tämä on luettelo saarista, joiden keskellä kulkee kahden valtion raja.


title: Monikameratuotanto

text: Monikameratuotanto on televisiokielessä käytetty termi. Sillä tarkoitetaan taltiointi- tai lähetysjärjestelmää, jolla on tehty tv-ohjelma tai sen osa. Tavallisesti kameroita on kolme tai useampia. Suurissa urheilutapahtumissa tai konserteissa kameroita voi olla jopa useita kymmeniä. Monikamerajärjestelmässä kamera koostuu kamerapäästä, mikä on se osa kameraa, jolla varsinainen kuvaus suoritetaan, sekä tarkkailuyksiköstä, millä kameran kuvaamaa kuvaa tarkkaillaan. Videosignaali kamerapään ja tarkkailuyksikön välillä kulkee kaapeliteitse tai langattomalla linkkijärjestelmällä. Vasta kamerapää ja tarkkailuyksikkö yhdessä muodostavat monikamerajärjestelmässä täydellisen tv-kameran.


title: Monikameratuotanto

text: Monikameratuotanto-nimitystä saatetaan joskus virheellisesti käyttää myös tv-ohjelmatuotannosta, jota kuvataan muutamalla irrallisella video- tai filmikameralla. Silloin puuttuvat kuvatarkkaamo ja videomikseri. Varsinaiseen monikameratuotantoon kuuluvat aina kuvatarkkaamo ja videomikseri.


title: Monikameratuotanto

text: Monikameratuotantoa on mahdollista tehdä tv-studioissa tai ulkotuotantoautoilla (UT-autoilla, ulkolähetysautoilla). On myös olemassa koottavia, liikuteltavia monikamerajärjestelmiä, mitkä eivät varsinaisesti sijaitse valmiiksi kalustetuissa UT-autoissa. Varsinaisissa monikamerastudioissa on aina kiinteät, laajat valaistusjärjestelmät, joita ohjataan valopöydillä valotarkkaamosta.


title: Monikameratuotanto

text: Monikameratuotantona tehtävää tv-ohjelmantekoa johtaa tv-ohjaaja. Kameraharjoitusten ja nauhoitusten aikana ohjaaja työskentelee ohjaamossa, missä hänen apunaan on tavallisesti kuvaussihteeri ja vieressään videomikseri. Ohjaamossa heidän edessään on monitoripaneeli, missä näkyvät kaikkien ohjelmassa käytettävien kuvalähteiden kuten kameroitten kuvat. Ohjaaja ja kuvaussihteeri ovat komentojärjestelmien ja komentokielen avulla yhteydessä mm. kameramiehiin, studio-ohjaajaan, kuvaajaan, kuva- ja valotarkkaamoon sekä äänitarkkaamoon. Ohjaaja valitsee kameramiesten tarjoamia kuvia ja komentaa ne leikattaviksi tv-ohjelmaan. Kuvat voivat olla ohjaajan ja/tai kuvaajan ennalta suunnittelemia tai sitten ohjausta ja kuvausta improvisoidaan; ohjaaja pyytää kuvia ja kameramiehet tarjoavat niitä. Valmiiksi suunnitellut kuvat on kirjattu kuvakäsikirjoitukseen (ns. ohjaajan käsikirjoitus) ja siitä ne on purettu kullekin kameramiehelle kameralistoihin.


title: Monikameratuotanto

text: Valaistusta säätelee kuvaaja tai hänen alaisuudessaan toimiva valaistustarkkailija. Kuvaaja vastaa sekä kuvista että valoista. Joskus kuvaajasta käytetään myös nimitystä valaiseva kuvaaja. Monikameratuotannon kuvat suunnitellaan usein etukäteen. Suunnittelua tekevät joko ohjaaja ja kuvaaja yhdessä, ohjaaja yksin tai kuvaaja yksin.


title: Monikameratuotanto

text: Monikameratuotannossa kuvatarkkailu tarkoittaa videokuvan säätämistä teknisesti niin, että se täyttää videokuvan normit ja monikamerajärjestelmän tekniset vaatimukset. Kaikkien kameroiden kuvien ja pitää olla teknisiltä normeiltaan keskenään yhteneväisiä, jotta niitä voidaan leikata yhteen. Myös värikylläisyyden, kuvien kirkkauden ja kontrastin (ns. valkoisen taso ja mustan taso) tulee olla samankaltaisia, jotta tv-kuvan teknisen laadun jatkuvuus toteutuisi. Kamerapäätä operoi kameramies, kameraoperaattori, ja kuvatarkkaamossa työskentelee kuvatarkkailija.


title: Monikameratuotanto

text: Monikameratuotannossa eri kameroitten kuvia leikataan peräkkäin videomikserin avulla. Kuvia voidaan myös leikata keskenään ristiin eli tehdään ristikuvia. Nykyinen digitaalinen videomikseri mahdollistaa myös monenlaisten videoefektien ja –trikkien tekemisen. Videomikseriä käyttää tavallisesti mikseri eli leikkaaja, joskus myös tv-ohjaaja itse.


title: Monikameratuotanto

text: Monikameratuotannossa tv-ohjelman äänen laatua tarkkaillaan äänitarkkaamossa. Äänilähteinä ovat tavallisesti mikrofonit, etukäteen tehdyt äänitallenteet ja äänitehosteet. Äänitarkkailua johtaa äänisuunnittelija, joka mahdollisesti istuu itse äänimikserin eli äänipöydän ääressä tai miksauksesta huolehtii äänitarkkailija. Suurissa musiikkituotannoissa äänisuunnittelijaa kutsutaan musiikkitarkkailijaksi. Hänellä on erikoiskoulutus musiikin miksaamiseen.


title: (Sittin’ On) The Dock of the Bay

text: (Sittin' On) The Dock of the Bay on yhdysvaltalaisen Otis Reddingin alun perin nimellä "The Dock of the Bay" kirjoittama (yhdessä kitaristi Steve Cropperin kanssa) ja esittämä soul-kappale. Stax Records julkaisi sen laulajan kuoleman jälkeen Volt-levymerkillä tammikuussa 1968.


title: (Sittin’ On) The Dock of the Bay

text: "(Sittin' On) The Dock of the Bay" nauhoitettiin Staxin studioilla Memphisissä 22. marraskuuta 1967, 8. joulukuuta tehtiin vielä jälkiäänityksiä. Tuloksena oli kappale, joka poikkesi tyyliltään useimmista Reddingin muista levytyksistä, laulaja itse oli kuitenkin hyvin tyytyväinen lopputulokseen. Levytysten jälkeen Redding jatkoi esiintymisiään, mutta 10. joulukuuta häntä kuljettanut Beechcraft-pienkone putosi Lake Monona -järveen Madisonissa, Wisconsinissa surmaten Reddingin, hänen managerinsa, pilotin ja neljä Reddingin taustayhtyeen muusikkoa. "(Sittin' On) The Dock of the Bay" nousi heti ilmestyttyään seuraavassa kuussa R&B-listojen kärkeen ja seuraavan kesän alussa pop-listan ykköseksi. Kappale voitti kaksi Grammy-palkintoa.


title: (Sittin’ On) The Dock of the Bay

text: Marraskuussa 2004 "Rolling Stone" -lehden "The 500 Greatest Songs of All Time" -listalla "(Sittin' On) The Dock of the Bay" oli kahdeskymmeneskahdeksas. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa "(Sittin' On) The Dock of the Bayn" seitsemänneksi.


title: Nokia 1202

text: Nokia 1202 on Nokian edullisen hintaluokan matkapuhelin, joka julkistettiin marraskuussa 2008. Myyntiin puhelin tuli vuoden 2009 huhtikuussa. Puhelimen näyttö on yksivärinen, siinä on taskulamppu ja viidelle käyttäjälle tarkoitettu osoitekirja. Puhelimen hinnaksi on arvioitu 25 euroa ja sen pitäisi olla Nokian halvin matkapuhelin.


title: Nokia 1202

text: Nokia käyttää puhelimessa Cevan Teaklite DSP:tä, jonka etuna on vähäinen virrankulutus. Nokia 1202:n uskotaan saavuttavan 27 vuorokauden valmiusajan. Puhelin on Nokian ensimmäinen, jossa ei ole Texas Instrumentsin valmistamaa DSP:tä. Cevan prosessorin Nokialle valmistaa Infineon.


title: Nokia 1202

text: Puhelinta ei tuoda Euroopan unionin sisämarkkinoille. Puhelimen etuna on vähäinen sähkönkulutus. Puhelimen akussa voi riittää virtaa yhdellä latauksella puhelimeen jopa 26 vuorokaudeksi.


title: POxy 846

text: POxy 846 (tai E 3074) on osa Oksyrhynkhoksesta löydetystä 500-luvulta peräisin olevasta käsikirjoituksesta, jossa on kreikankielinen versio Vanhan testamentin Aamoksen kirjasta. Käsikirjoitus sisältää Aamoksen kirjan toisen luvun. Sitä säilytetään Pennsylvanian yliopistossa, luokiteltuna E 3074.


title: ZZ Top Team

text: ZZ Top Team on savonlinnalainen salibandyn erikoisseura. Yleensä seurasta käytetään nimeä Top Team. Seuralla on miehissä kaksi aikuisten joukkuetta, Edustus ja TT-Stars. Lisäksi seuralla on poikien F2, D2, C1 ja B-joukkueet sekä Naisten 2. divisioonajoukkue.


title: ZZ Top Team

text: Seura sai alkunsa keväällä 1992, kun Mika Hietanen ja Juha Nousiainen yhdessä muutaman muun (Janne Taiponen, Antti Hartikainen, Jouni Mutka, Vesa Kainulainen) kanssa päättivät lähteä salibandyliiton sarjatoimintaan mukaan. Seuran nimi oli alun perin Top Team, mutta muutaman päivän myöhästyminen rekisteriasioissa aiheutti sen, että virallisessa nimessä oli otettava käyttöön etuliite ZZ. Top Teamin logon on suunnitellut Janne Taiponen ja se on ollut käytössä seuran perustamisesta lähtien.


title: Lauri Kapanen

text: Lauri Elias Kapanen (s. 8. lokakuuta 1985) on suomalainen salibandyn pelaaja, pelipaikaltaan hyökkääjä. Hän edustaa joukkuetta EräViikingit kaudella 2017-2018


title: Lauri Kapanen

text: Kapanen on helsinkiläisseura Tapanilan Erän kasvatti ja oli nostamassa joukkuetta takaisin Salibandyliigaan vuonna 2003. Hän on edustanut Erää liigassa vuosina 2003–2006 ja uudelleen vuodesta 2008. Kaudet 2006–2007 ja 2007–2008 hän pelasi paikalliskilpailija SSV:n riveissä ja oli voittamassa molemmilla kausilla liigamestaruutta.


title: Lauri Kapanen

text: Kapanen on ollut Erän paras pistemies jokaisella liigakaudellaan joukkueen riveissä. Hänen piste- ja maaliennätyksensä ovat kaudelta 2005–2006, jolla hän teki 29:ssä runkosarjaottelussa 84 tehopistettä, 53 maalia ja 31 syöttöpistettä. Hän sijoittui tuolloin Salibandyliigan pistepörssissä kolmanneksi Jaakko Hintikan ja Tero Tiitun jälkeen ja maalipörssissä toiseksi Tiitun jälkeen.


title: Lauri Kapanen

text: Kapanen pelasi ensimmäisen A-maaottelunsa Suomen salibandymaajoukkueessa helmikuussa 2004. Samana vuonna hän oli mukana voittamassa pronssia salibandyn maailmanmestaruuskilpailuissa. Kapanen voitti hopeaa vuoden 2012 MM-kilpailuista. Yhteensä hän on pelannut 67 A-maaottelua tehopistein 38+28=66. Vuonna 2003 Kapanen oli voittamassa alle 19-vuotiaiden salibandyn MM-kultaa.


title: Garam masala

text: Garam masala on intialaisessa keittiössä käytetty maustesekoitus.


title: Garam masala

text: Garam masalan tyypillisiä ainesosia ovat muun muassa roomankumina (juustokumina eli jeera), kardemumma, musta kardemumma, kaneli, korianteri, anis, tähtianis, fenkoli, neilikka, mustapippuri ja pitkäpippuri . Reseptit kuitenkin vaihtelevat suuresti.


title: DDT (täsmennyssivu)

text: DDT voi tarkoittaa seuraavia:


title: I Heard It Through the Grapevine

text: I Heard It Through the Grapevine on Motownin lauluntekijöiden Norman Whitfieldin ja Barrett Strongin kirjoittama soul/R&B-kappale. Whitfield äänitti laulusta eri Motown-artistien kanssa useita versioita. Näistä kaksi nousivat hiteiksi: Gladys Knight & the Pipsin syyskuussa 1967 ilmestynyt single nousi Yhdysvaltain listakakkoseksi, sitä seurannut Marvin Gayen versio oli listaykkönen sekä Yhdysvalloissa että Britanniassa.


title: I Heard It Through the Grapevine

text: Marvin Gayen versio sijoittui "Rolling Stone" -lehden vuoden 2004 "The 500 Greatest Songs of All Time" -listalla sijalle 80. Billboardin vastaavassa listauksessa kappale oli sijalla 65. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa "I Heard It Through the Grapevine" kahdeksanneksi.


title: I Heard It Through the Grapevine

text: Myöhemmin "I Heard It Through the Grapevinea" on versioitu lukuisia kertoja. Whitfieldin johdolla sen äänittivät The Temptations vuonna 1969 ja The Undisputed Truth vuonna 1971. Creedence Clearwater Revival äänitti laulusta 11-minuuttisen version vuoden 1970 albumilleen "Cosmo's Factory". Marvin Gayen versio sai uudelleen huomiota Euroopassa vuonna 1986, jolloin Levi's käytti sitä Roger Lyonsin ohjaamassa ja Nick Kamenin tähdittämässä farkkumainoksessaan "Launderette". Mainoksen ansiosta kappale nousi uudelleenjulkaisuna brittilistan sijalle kahdeksan. Suomeksi kappaleen on levyttänyt nimellä "Kuulin läpi greipin" Pekka Myllykoski ja Jytäjemmarit vuoden 2004 albumillaan "Viekää minut baariin taas...".


title: Barbaarit (salibandyseura)

text: Barbaarit Lappeenranta oli lappeenrantalainen salibandyn erikoisseura.


title: Barbaarit (salibandyseura)

text: Barbaarit perustettiin NST:n juniorijoukkueista ikääntyneille pelaajille, jotka eivät mahtuneet tai halunneet sitoutua liigajoukkueseen. Seura aloitti kilpailutoiminnan V-divisioonasta kaudella 2003–2004 ja nousi viidessä vuodessa I-divisioonaan, jossa se pelasi kaudet 2008–2009 ja 2009–2010. Kaudella 2008–2009 joukkue sijoittui itälohkon toiseksi ja pääsi liigakarsintoihin, joiden ensimmäisessä vaiheessa Rangers oli vahvempi otteluvoitoin 3–1. Kaudella 2009–2010 joukkue hävisi kaikki 22 otteluaan I-divisioonassa ja putosi sarjasta. Putoamiseen päättyi seuran toiminta kilpasarjoissa.


title: Barbaarit (salibandyseura)

text: Seuran perustaja, puheenjohtaja ja päävalmentaja oli myös NST:n liigajoukkuetta valmentanut Ville Hyyryläinen.


title: DDT (yhtye)

text: DDT () on yksi Venäjän suosituimmista ja vaikutusvaltaisimmista rock -yhtyeistä, joka perustettiin kesällä 1980. Yhtyeen perustaja, lauluntekijä ja johtohahmo on Juri Ševtšuk. Sen musiikissa on vaikutteita monista tyyleistä kuten bluesista, rockista ja countrystä.


title: DDT (yhtye)

text: Vuonna 1982 yhtye voitti Золотой Камертон ("Zolotoj Kamerton") -musiikkikilpailun ja julkaisi samana vuonna ensimmäisen albuminsa "Свинья на радуге" ("Svinja na raduge", ). Albumi joutui kuitenkin pian KGB:n kieltämäksi ja yhtye joutui esiintymään maan alla ja hajosi lopulta Ševtšukin muutettua Ufasta Sverdlovskiin.


title: DDT (yhtye)

text: Vuonna 1987 Ševtšuk kokosi yhtyeen uudelleen Moskovassa uudella kokoonpanolla. Vuonna 1988 se teki ensimmäisen Venäjän laajuisen kiertueensa. Vuonna 1993 yhtye nimitettiin vuoden parhaaksi rock-yhtyeeksi ja Ševtšuk parhaaksi rock-muusikoksi.


title: DDT (yhtye)

text: Mikko Keinonen ja Henrik Niinimäki ohjasivat yhtyeestä ja sen johtohahmosta Juri Shevtshukista "Pietarin Musta Koira" -nimisen dokumentin vuonna 2000.


title: Barbaarit (täsmennyssivu)

text: Barbaarit voi tarkoittaa seuraavia asioita:


title: Suomen Liikenneliitto

text: Suomen Liikenneliitto SuLi ry. on valtakunnallinen kestävän liikenteen edunvalvontajärjestö. SuLin keskeinen tehtävänä on toimia joukkoliikenteen käyttäjien edunvalvontajärjestönä. Suomen liikenneliitto antaa jäsenjärjestöilleen asiantuntija- ja resurssiapua, toimii edunvalvojana viranomaiskuulemisissa ja valitsee muun muassa vuoden joukkoliikenteen edistäjän.


title: Marja Kinnunen-Toivonen

text: Marja Kinnunen-Toivonen (o.s. Kinnunen) (s. 1963 tai 1964) on vuoden 1985 Miss Suomi. Tittelin voittaessaan hän oli 21-vuotias jämsäläinen opiskelija. Hän työskentelee hoitajana koulu- ja opiskeluterveydenhuollossa. Hän oli vuosina 1989–2011 naimisissa kilpa-autoilija Harri Toivosen kanssa. Heillä on kaksi tytärtä, joista nuorempi, vuonna 1992 syntynyt Bea valittiin Miss Suomeksi vuonna 2014.


title: Marja Kinnunen-Toivonen

text: Kinnunen-Toivonen avioitui toistamiseen vuoden 2018 elokuussa, nyt Broadcast-yhtyeen kitaristina tunnetun Jyrki "Speedy" Saarisen kanssa, jonka kanssa hän on asunut avoliitossa vuodesta 2014 lähtien.


title: Herkuleen urotyöt

text: Herkuleen urotyöt () on Agatha Christien kirjoittama novellikokoelma. Se julkaistiin ensimmäisen kerran Yhdysvalloissa vuonna 1947 Dodd, Mead and Companyn kustantamana ja myöhemmin saman vuoden syyskuussa sen julkaisi Britanniassa Collins Crime Club .


title: Herkuleen urotyöt

text: Novellikokoelman julkaisi suomeksi WSOY vuonna 1971. Suomennoksen oli tehnyt Tampereen kieli-instituutin työryhmä, johon kuuluivat Alpo Heinonen, Leena Lähteenmäki, Pasi Patokallio, Hilkka Järvinen, Marja-Leena Lajunen, Jaakko Peltola, Ulla Soini, Eila Rantamäki, Ritva Mäkinen, Tuomo Kunnas, Anna-Maija Lehmus, Heikki Björninen, Tuulikki Ovaska.


title: Herkuleen urotyöt

text: Kirjan päähenkilö on belgialainen salapoliisi Hercule Poirot ja hän kertoo 12 tapauksestaan, joilla hän aikoo päättää yksityisetsivän uransa. Kirjassa esiintyvät myös Poirotin sihteeri Neiti Lemon, hänen miespalvelijansa George sekä komisario Japp. Kokoelman tarinat julkaistiin alun perin vuosina 1939–1947 ja suomennoksessa ne ovat:Kirjan alussa Poirot julistaa, että hän valitsee tapaukset hyvin huolellisesti siten, että ne vastaisivat mahdollisimman paljon antiikin Herakleen urotöitä. Joissain tapauksissa (kuten "Nemean jalopeurassa") tuo yhteys on kuitenkin varsin kaukaa haettu ja joissain tapauksissa Poirotilla ei oikeastaan ole valinnanvaraa tapausten suhteen. Viimeisen tarinan "Kerberoksen kiinniotto" tapahtumat vastaavat alkuperäisen Herakleen urotyön vaiheita melkeinpä itseironisella tarkkuudella.


title: Herkuleen urotyöt

text: Kaikki novellit - paitsi "The Capture of Cerberus" - julkaistiin ensimmäistä kertaa Britanniassa "Strand Magazine" -lehdessä ja novellit kuvitti Ernest Ratcliff. Julkaisujärjestys:


title: Herkuleen urotyöt

text: "The Capture of Cerberus" julkaistiin ensimmäistä kertaa Britannissa vasta kirjassa.


title: Herkuleen urotyöt

text: Yhdysvalloissa 9 novellia julkaistiin ensimmäistä kertaa "This Week" -lehden viikoittaisessa liitelehdessä:Lisäksi kaksi novellia julkaistiin "Ellery Queen's Mystery Magazine" -lehdessä:Kustantajana on WSOY. Suomennoksen on tehnyt Tampereen kieli-instituutin työryhmä, johon kuuluivat Alpo Heinonen, Leena Lähteenmäki, Pasi Patokallio, Hilkka Järvinen, Marja-Leena Lajunen, Jaakko Peltola, Ulla Soini, Eila Rantamäki, Ritva Mäkinen, Tuomo Kunnas, Anna-Maija Lehmus, Heikki Björninen, Tuulikki Ovaska.Agatha Christien virallisella sivustolla.


title: 5. divisioona

text: 5. divisioona (latinan sanasta "divisio", jakaminen) voi tarkoittaa seuraavia asioita:


title: Virus (kappale)

text: Virus on Iron Maidenin single vuodelta 1996. Se on ensimmäinen single vuoden 1980 ”Women in Uniformin” jälkeen, joka ei esiinny Iron Maidenin virallisella studioalbumilla. Kappale on kuitenkin 1996 ilmestyneellä "Best of the Beast" -albumilla. Kappaletta ei ole esitetty Iron Maidenin konserteissa laulaja Bruce Dickinsonin kanssa.


title: Virus (kappale)

text: Single julkaistiin kolmena eri versiona yhtyeen 21-vuotissyntymäpäivien kunniaksi. Ensimmäisessä versiossa on samat b-puolet kuin vuoden 1996 ”Lord of the Fliesissä”: The Whon ja UFOn coverit. Toisessa versiossa on kappaleita vuoden 1979 albumilta "Metal for Muthas", jossa ovat yhtyeen entisen vain studiossa olleen kitaristin Tony Parsonsin soitot. Kolmannessa versiossa on kolme kappaletta Iron Maidenin demolta "The Soundhouse Tapes". Kappaleesta on myös musiikkivideo.


title: Virus (kappale)

text: Kappale ”Virus” on Iron Maidenin ainoa, jonka kirjoittamiseen ovat osallistuneet yhtyeen molemmat kitaristit.”Virus”, ”My Generation”, ”Doctor Doctor” ”Prowler”, ”Invasion” ”Sanctuary”, ”Wrathchild”


title: Clonostachys rosea

text: Clonostachys rosea (syn. "Gliocladium roseum") on patagonialainen sieni, joka kykenee tuottamaan tehokkaasti biopolttoainetta. Se on myös perunan kasvitauti. Energiantuotantokyvyn löysi Montana State Universityn professori Gary Strobelin tutkimusryhmä.


title: Luettelo televisiosarjan Mistralin tuulet henkilöistä

text: Tämä on luettelo televisiosarjan "Mistralin tuulet" henkilöistä.


text: Vincent muutti Pariisista Mistraliin sarjan alussa tyttärensä Ninonin kanssa erottuaan vaimostaan Laurencesta. Hänellä oli suhde Céline Frémontin kanssa, mutta se ei kauan kestänyt. Nykyään hänen seurustelumppaninsa on Charlotte Le Bihac, jonka kanssa hänellä on kiihkeähkö suhde. Vincent pelasti Charlotten sosiopaatti-sarjamurhaaja-hypnoosilääkäri Bruno Livialta. Vincent petti Charlottea, mutta lopulta hän antoi sen anteeksi. Nyt Charlotte lähtee New Yorkiin unelmatyönsä takia.


text:
Ninon muutti Mistraliin sarjan alussa isänsä mukana. Sarjan alussa hän seurusteli Rudyn, todellisen hurmurin kanssa melko pitkään kunnes he erosivat Rudyn petettyä Ninonia ollessaan huumeissa. Sen jälkeen hänellä oli lyhyehkö suhde tumman, köyhälistö-Mistralissa asuvan Drissin kanssa. Se päättyi Ninonin petettyä Drissiä Williamin kanssa. William petti Ninonia heidän seurustelunsa varhaisessa vaiheessa ja he erosivat - tosin vain väliaikaisesti. Ninon antoi lopulta Williamille anteeksi ja he seurustelivat hetkisen aikaa onnellisesti, kunnes William lähti kiertueelle ja Ninon ei halunnut tulla mukaan. Rudy ja Ninon olivat rakastelemassa, kun Rudyn kännykkä meni vahingossa päälle ja soitti Johannalle. Johanna joutui kolariin ja sai keskenmenon. Hän yritti tappaa itsensä sekä Ninonin ja Rudyn, mutta epäonnistui.
Juliette on Ninonin paras ystävä, vaikka riitojakin riittää.


text:
Tuli sarjaan Vincentin 43. syntymäpäivän johdosta, Vincent ei oikein pitänyt siitä, vaikka Ninon pitikin.
Solange oli Vincentin lapsuudessa lähes koko ajan poissa, matkoilla ja tekemässä juttuja naistenlehdille.
Solange ei aluksi tajunnut hänen ja miehensä Francisin eron vakavuutta, kunnes hän sai kuulla, että Francis oli jo hankkinut asianajajan eroa varten. Hän murtui sen tähden. On yrittänyt muun muassa saada Vincentin ja Charlotten yhteen pettämisen jälkeen.


text:
Sarjan alussa Charles uhkasi tuhota koko Mistralin, mutta lopulta hän päätyi vankilaan lakimiesrikoksesta. Hän on muun muassa melkein onnistunut palkkamurhauttamaan vaimonsa, huumannut Rachelin ja kiristänyt Vincentiä. Hän pääsi vankilasta kepulikonstein terveyssyihin vedoten. Hän "rakastaa" Lunaa ja yrittää kaikin voimin saada hänet turvautuen jopa laittomiin keinoihin.
Hän oli todistettavasti kuollut ja Guillaumea epäiltiin hänen surmaamisestaan. Vincent ja moni muu taas epäili hänen vain lavastaneen kuolemansa omia salaperäisiä tarkoitusperiään varten. Luna sai hänet kiikkiin, mutta hän ei joutunut vankilaan, koska esitti muistinsa menettänyttä. Nykyään muisti on "palannut".


text: Astrid on helposti masentuva, kaiken sisällään pitävä hysteerikko. Charlesin ja Astridin oli fiasko, hän menetti poikalapsen, kaikki on siis mennyt hänen puolestaan päin sitä itseään. Ja sitten hän saa tietää isänsä olleen natsimielinen ja Juliette ei suorita ylioppilastutkintoa. Nykyään hän ei ole esiintynyt sarjassa, koska hän antoi Frémontin lakitoimiston pakotettuna Célinen ja hänen miehensä haltuun ja poistui itse kuvioista.


text: Céline oli ennen vakavasti masentunut ja yritti itsemurhaakin pari kertaa. Hänellä oli silloin suhde Vincentin kanssa. Kaikki huipentui siihen, kun hän yritti ampua itsensä, mutta Rudyn "avustuksella" osui vahingossa Charlotteen. Hän pääsi lopulta hoitoon, parantui ja seurustelee tällä hetkellä Malikin kanssa. He ottivat haltuunsa Frémontin lakitoimiston. Häntä yrittää Florent Barjac, jolla on todella vaarallisia aikeita...


text: Juliette on kokeilunhaluinen tyttö. Juliette on Ninonin hyvä ystävä. Juliette on bi, ja hän suuteli Ninonia erään kerran, mutta Ninon ei halunnut mitään. Hän erosi Lucasista Lucasin rakastuttua Samiaan.


text:
Rachel on tragikoominen vanharouva, hämmentynyt, kömmähtelevä ja joskus omalaatuinenkin. Hänen perhettään ovat Mistralin asukkaat, jotka hän on tuntenut aina ja joiden hän on nähnyt syntyvän, löytävän Mistralista kotinsa, muuttavan sinne vierailta mailta.
Hän jäi leskeksi muutamia vuosia sitten ja on melko yksinäinen - siitä kertoo esimerkiksi se, että hän yritti kaikin voimin saada vastauksia kirjeisiin, joita hän lähetti vankilan asukkaille.
Sitten hän sai tietää, ettei hänen siskoaan vietykkään natsileirille, ja juuri edesmenneen siskon poika tulee vierailulle. Hän saa tietää, että Guillaumella on poika. Hän epäilee Guillaumea rikolliseksi, joka jahtaa hänen perheensä kalleinta aarretta - ikivanhoja juutalaisia käsikirjoituksia.
Rachel ystävystyy Guillaumen pojan Nathanin kanssa ja testamenttaa hänelle kaiken varalta hyvin arvokkaan taulunsa. Taulusta saa selville aarteen kätköpaikan ja sitähän Rachel ei halua paljastaa Guillaumelle, eikä myöskään Frémontille, joka jahtaa myös taulua. Nykyään Guillaume ja Rachel ovat ystävystyneet.


text:
Guillaume saapui sarjaan aivan äskettäin poikansa Nathanin kanssa. Hän jahtasi vanhoja juutalaisten käsikirjoituksia; itsensä mukaan jollekin museolle, Rachelin (ja muutaman muun) mukaan vain myydäkseen sen isosta summasta. Guillaume työskentelee sukututkijana.
Hän joutui ottamaan poikansa Nathanin, jonka kanssa ei koskaan asunut, mukaansa Mistraliin saadakseen lykkäystä. Nathanin ja Guillaumen suhde ei ole paras mahdollinen.
Guillaume seurustelee Luna Torresin kanssa.
Hän ei suostunut työskentelemään kovin kauan Charles Frémontin kanssa, koska hän aikoi kovistella Rachelia. Nykyään Guillaume ja Rachel ovat ystävystyneet.


text:
Nathan vaikuttaa ilkeältä - eikä ihme. Hän menetti äitinsä ja isoäitinsä ja joutuu nyt asumaan siellä missä ei ole koskaan asunut.
Hän tuntee olevansa taakaksi isälleen, jonka kanssa ei ole koskaan asunut, ja pelkää alituiseen, että tämä yhtäkkiä hylkää hänet.
Hän ystävystyy kuitenkin Racheliin ja myös ennen pitkää moniin Mistralin asukkaisiin, mutta siinä kestää kyllä tovi.
Nathan on ulkonäkönsa takia ehdoton tyttöjen suosikki, mikä nähdäänkin sarjassa pian...


text:
Roland on hyvä ihminen, toisinaan helposti suuttuva, mutta suojelee perhettään. Hän sai tietää, että hänellä on toinenkin poika, 23-vuotias Thomas. Francois ei pitänyt siitä, mutta lopulta kaikki kävi hyvin.
Sarjan alussa Roland aikoi viedä vihille Mirtan, mutta se ei onnistunutkaan. Häiden epäonnistuminen johtui Mirtan ex-miehestä, Manuelista, joka ei ollutkaan kuollut. Mirta ei ollut vielä eronnut hänestä. Monien vaiheiden jälkeen -Manuelin kuoleman, Rolandin vankilassa olon syyttömänä - Mirta ja Roland elävät rauhallisesti yhdessä - mutta asuvat silti erillään. He rakastavat toisiaan paljon, mutta uusi tulokas aiheuttaa suhteelle ongelmia...
Rolandilla on lisäksi kaksi lapsenlasta, Lucas ja Johanna.


text:
Unohtaakseen varhaislapsuutensa tragedian, Iris-äitinsä mystisen murhan, Thomas heittäytyi suin päin elämään, huvitteluun ja myöhemmin matkoihin. Rakastettavan ja iloisen luonteenlaatunsa ansiosta hänestä tuli menestyvä baariammattilainen kansainvälisen yöelämän pyörteisiin.
Hän tuli Mistraliin löytääkseen isänsä, jota ei ollut koskaan tuntenut. Hän pestautui Rolandin baariin tarjoilijaksi löytääkseen vihjeitä isästään. Roland ei olisi aluksi päästänyt häntä töihin, koska Thomas on homo. Mutta Thomasin pelastettua Rolandin hengen hänen saatuaan sydänkohtauksen, Roland päätti palkata hänet, vaikka epäilikin miehen tarkoitusperiä. Roland luuli eräässä vaiheessa jopa, että Thomas oli ihastunut häneen. Se ei tietenkään ollut totta. Lopulta Thomasin isävaihtoehdot karsiutuivat kahteen mieheen, Léoon ja Rolandiin. Asia ratkaistiin lopulta DNA-testillä, josta selvisi, että Roland on Thomasin isä.
François, Rolandin toinen poika, ei oikein pitänyt siitä, että Roland oli aikoinaan pettänyt hänen nyt jo edesmennyttä äitiään. Lopulta François sopi isänsä kanssa.
Thomasilla on suhde Nicolas Barrelin, Léon poliisityökaverin kanssa. He tapasivat Marseillessa ja muuttivat äskettäin yhteen asumaan. Nyt Nicolasin vaimo on tullut Mistraliin ja aiheuttaa ongelmia.
Thomasin äidin tappoi Bruno Livia, sarjamurhaaja. Tapaus saatiin selvitettyä vasta 22 vuotta Iriksen kuoleman jälkeen.
Edellä mainittujen lisäksi Thomasin sukulaisia ovat Lucas ja Johanna.


text:
Äitinsä hemmottelema ainoa lapsi varttui äärimmäisen anteliaaksi nuorukaiseksi, joka eli jatkuvasti yli varojensa. Hän oli ennen tuhlari, jonka mielestä mikään ei ollut kyllin hyvää hänen perheelleen.
Sitten hän sai potkut työstään laivanrakennusfirmassa. Hän valehteli vaimolleen Blanchelle kuukauden, että kävi yhä töissä vaikka todellisuudessa pelasi petankki kavereidensa kanssa.
Lopulta monien vaiheiden jälkeen François ja Blanche erosivat - vaan eivät lopullisesti. He palasivat yhteen melko piankin ja aloittivat kaiken alusta. François yrittää nyt järjestää Blanchelle aikaa kirjoittaa uutta kirjaa ja vastustusta tosiaan löytyy perheen lapsien puolesta.


text:
Blanchelle tärkeintä ovat lapset ja hänen oppilaansa. Vaikka hän on muuttunut sarjan kuluessa, vapautunut enemmän, hänelle kaikkein tärkein ovat aina hänen lapsensa.
Hän julkaisi eroottisen romaanin, ja sen ansiosta hän sai opettajan työstään lomatuksen.
Blanche rakastaa Françoisia paljon, vaikka hän arvosteleekin Françoisia kypsymättömyydestä tai pelkuruudesta, esimerkiksi silloin kun François lähetti uhkauskirjeitä itselleen saadakseen perheensä huomion tai silloin kun hän salasi kuukauden työttömyytensä.
Blanche on myös vahva nainen, taistelija, joukkojen johtaja, joka palvelee muita. Hän taisteli Mistralin kaupan puolesta ja vastusti jyrkästi Charles Frémontin suunnitelmia Mistralin tuhoamiseksi.
Hän on suvaitsevainen, hyvin avoin uusille ideoille ja hän vastustaa usein Mirtan konservatiivisia ajatuksia.. Hän ei ole kuitenkaan kovin suvaitsevainen lapsiinsa liittyvissä asioissa, esimerkiksi kun Johanna halusi pitää lapsensa vaikka Blanche kielsi.
Hänellä on myös suojeleva puolensa, joka nousee vahvaksi aina kun lapsia uhataan tai heille sattuu jotain vakavaa.


text:
Opiskelijapoika Lucasilla on hyvin läheiset välit isoisäänsä Rolandiin, jota hän pitää esikuvanaan enemmän kuin omaa isäänsä. Lucas on intohimoinen elokuvien ystävä ja hänellä on erittäin vilkas mielikuvitus. Hän pääsi opiskelemaan elokuvakouluun.
Lucas on ujo romantikko, ja toisin kuin parhaalla ystävällään Rudylla, hänellä ei ole ollut paljon tyttöystäviä. Kunnes suuri ensirakkaus saapuu Rudyn äidin Lunan muodossa. Lyhyt ja kiihkeä suhde kestää aina siihen hetkeen asti kun Luna sanoo ettei enää rakasta Lucasia. Lucas murtuu, mutta rakastuu taas pian Julietteen, jonka kanssa on seurustellut tähän asti. Suhteeseen tuli iso rako, kun Juliette petti häntä Williamin kanssa, mutta se saatiin kuitenkin sovittua. Nyt Lucas on Samian kanssa yhdessä.


text:
Lucasin pikkusisko Johanna oli ennen päättäväinen, vilkas ja räiskyvä koululainen. Hän harrasti taitoluistelua ja haaveili mitaleista ja kansainvälisistä kiertueista, kunnes kaikki muuttui.
Johanna alkoi seurustella Rudyn kanssa ja lopulta hän tuli vahingossa raskaaksi. Rudy ja Johanna päättivät lopulta pitää lapsen, mutta hän sai keskenmenon.
Isä on tuottanut Johannalle paljon pettymyksiä yrittäessään kerran vihapäissään kuristaa Blanchen.
Blanche taas yrittäessään estää Johanna pitämästä lasta erottamalla Rudyn ja Johannan väliaikaisesti. Mutta silti Marcin perheessä kaikki annetaan anteeksi ja aloitetaan alusta puhtaalta pöydältä. Nyt Johanna on joutunut psykiatriseen laitokseen yritettyään tappaa Ninonin ja Rudyn kostoksi lapsen menettämisestä.


text:
Esiintyi yhdessä jaksossa, hän suomi Malikia rotunsa pettämisestä, kun Malik puolusti asianajajana rasistia. Lopulta he sopivat.
Nyt Samialla ja "Isä Nassrilla" on riitaa. Nassrien perhe on muuttamassa Algeriaan, mutta Samia ei haluaisi lähteä mukaan. Lopulta Samia jää Marsseilleen.


text: Esiintyi jaksoissa 31 ja 35, joita ei ole Suomessa nähty. Halusi Malikille vaimon, mutta tyytyi lopulta Laureen (Malikin ex-tyttöystävä).


text: Pohjois-Marseillessa syntynyt Malik vannoi itselleen, että hänen elämästään tulisi odotettua parempaa. Tarmokas ja päättäväinen Malik jätti kurjan synnyinkorttelinsa ja muutti Mistraliin saattaakseen lakiopintonsa päätökseen. Hänellä oli sarjan alussa suhde Laurenin, rikkaan naisen kanssa ja hän työskenteli Ronaldin baarissa. He erosivat kun Malik puolusti asianajajana rasistia. Sen jälkeen hän rakastui Célineen, hänellä oli lyhyt suhde Lunan kanssa Célinen ollessa hoidossa. Tällä hetkellä hän seurustelee onnellisesti Célinen kanssa. Mitäköhän tulevaisuus tuo tullessaan...


text:
Röyhkeä, ylimielinen ja kapulakieltä vihaava Samia on kaukana yhteiskunnallisesti menestyneestä veljestään Malikista, johon häntä aina verrataan. Samian elämä on täynnä tyhmyyksiä ja huonoa seuraa, myrskyisistä käänteistä puhumattakaan.
Samia haluaisi asettua Mistraliin ja suorittaa ammattiopintonsa loppuun, mutta vanhemmat yrittävät järjestää hänelle avioliiton. Ja siihenhän Samia ei suostu! Joten hän jää Marsseilleen ja alkaa seurustella Lucas Marcin kanssa ja menettää ystävyytensä Julietten kanssa.


text:
Mirta pakeni onnetonta elämäänsä Espanjassa ja saapui Luna-tytär käsivarsillaan Mistraliin. Sieltä hän löysi pysyvän kodin ja siellä hän kasvatti yksin tyttärenpoikansa Rudyn. Vahva, energinen, antelias ja vieraanvarainen Mirta otti pian elämänsä ohjat omiin käsiinsä ja omistaa nyt hotelli Selectin.
Sitten saapui hänen miehensä Manuel, joka juonitteli kaikki puolelleen ja uskotteli Mirtan olevan hullu. Sen jälkeen hän teki virheen ja maksoi siitä kalliisti. Hän kuoli, koska yksi hänen edellisistä huijatuista tappoi hänet.
Hänellä ja tyttärellään Lunalla on usein riitoja, pahojakin, mutta ne ovat aina saatu sovitettua.


text:
Liikkuvainen Luna palaa Marseilleen vietettyään 17 vuotta teatterikiertueilla Etelä-Amerikassa. Marseillessa hän tapaa poikansa Rudyn, jonka varttumista hän on voinut seurata vain ajoittain ja äitinsä Mirtan välityksellä.
Rudyn ja Lunan suhde ei ollut alussa mitä parhain, koska Luna toimi tökerösti. Lopulta, monen, monen pettymyksen jälkeen he ovat saanet sovittua ja heidän äiti-poika suhteensa on melkein "normaali".
Isäänsä Luna ei tuntenut, ja Mirta-äiti sai raataa alituiseen elättääkseen yksin ainoan lapsensa.
Luna rakastuu helposti renttuihin, kuten nyt esimerkiksi Guillaumeen. Hänellä oli myös intohimoinen suhde Lucas Marcin, poikansa ystävän kanssa. Ei tarvitse ihmetellä, miksei Rudy siitä pitänyt.
Luna työskentelee Charlotten apulaisena, vaikka haluaisi pohjimmiltaan vain näytellä.


text:
Rudy katseli heti synnyttyään maailmaa isoäitinsä Mirtan sylissä, eikä ole häntä hylännyt. Varhaiskypsästä, lempeästi hymyilevästä lapsesta on varttunut hurmaava ja huumorintajuinen nuorukainen. Hänen juurensa ovat Mistralin kaduilla.
Hänen ja äitinsä Lunan sovinnossa kesti kauan, eikä ihme. Luna toimi useimmissa tapauksissa todella tökerösti. Nykyään he elävät sulassa sovussa.
Älykäs, laskelmoiva ja charmikas Rudy iski tytön toisensa jälkeen - suhtautumatta heihin vakavasti. Kunnes eräänä päivänä Mistraliin saapuu uusia asukkaita.
Ninon ja hänen isänsä. Rudy rakastui Ninoniin päätä pahkaa ja heidän suhteensa kestikin pitkään, kunnes Rudy petti Ninonia ollessaan ekstaasissa.
Sen jälkeen hän on seurustellut Johannan kanssa, koska Johanna tuli raskaaksi Rudylle, kunnes Johanna menetti lapsen Rudyn ja Ninonin takia ja yritti tappaa heidät.
Ninon, Juliette ja Lucas ovat hänen hyviä ystäviään.


text: Damien on Rudyn isä, joka ei halua nähdä lastaan. Toistaiseksi.


text:
Saapui sarjaan aloittaessaan Marseillen poliisivoimissa. Hän tutustui pian Thomasiin ja he päätyivät monen mutkan kautta yhteen. Nicolas rakastaa Thomas´ta sydämensä pohjasta ja pohjimmiltaan pelkää koko ajan hänen menettämistä. Nicolas ja Thomas muuttivat vastikään yhteen. He viettävät usein aikaansa homobaareissa ja kerran he kutsuivat Melaniénkin mukaan kun hän poti yksinäisyyttä. Melanié myös pelasti Thomasin kerran nololta tilanteelta, kun hän ei osannut koota pesukonetta.
Thomasin ja Nicolasin rakkaussuhde joutuu koetukselle Nicolasin vaimon ilmestyessä Mistraliin.


text:
Léo saapui nuorena vastavalmistuneena poliisina Mistraliin asettuakseen sinne asumaan. Léo oli menneisyyttään salaileva, epäluuloinen ja kyvytön näyttämään tunteitaan, ja hyvän ystävänsä Rolandin kanssa he pelasivat loputtomiin petankkia. He jopa voittivat jonkinlaisen mestaruuden.
Sitten hänen vaimonsa murhattiin. Murha saatiin selvitettyä vasta 22 vuotta tapahtuman jälkeen.
Léo on pohjimmiltaan sydämellinen ihminen, joka on muun muassa pelastanut Lunan huumekierteestä.


text:
Iris, hänen siskonsa oli aina kaikkien miesten huomion kohteena Carolen jäädessä paitsioon.
Carole kasvatti Thomasin kun Iris murhattiin. Hän oli aina huolehtinut vain Thomasista, eikä itsestään. Mutta kun Thomas itsenäistyi, Carole omistautui suurelle rakkaudelleen Léolle.


text:
Suorapuheinen ja väliin hyvinkin itsepintainen Mélanie on nuori nainen, jonka seurassa Roland ei koskaan pitkästy. Melanie työskentelee tarjoilijana Mistral-kahvilassa.
Hänellä on ollut suhde mm. Francoisin kanssa ja hän on Thomasin ja Nicolasin hyvä ystävä.


text:
Perheongelmiaan paennut Charlotte asettui Marseillen aurinkoisiin maisemiin, missä elämä on leppoisaa ja vähemmän ankeaa. Mistralin asukkaat ottivat hänet heti omakseen.
Charlotte on sensuelli nainen - romantikko, joka odottaa unelmiensa prinssiä. Se saapuukin lopulta Vincentin muodossa. Mutta nyt hän on lähdössä New Yorkiin unelmiensa työn perässä.


text:
Algeriasta paennut Aïcha löysi uuden, vapaan elämän Marseillesta. Hän löysi
uudelleen lapsuutensa intohimon, kävelyretket. Rohkea, sisukas ja optimistinen Aïcha päätyi erään kävelyretkensä päätteeksi hotelli Selectiin. Mistralista hän löysi myös itselleen perheen, ja elämä maistuu hyvältä.
Hänellä oli suhde Léon kanssa sarjan alkuvaiheilla Léon pelastettua Aïchan. Suhde päättyi, kun Leó löi häntä humalapäissään.
Hän etsi työtä oikealta alaltaan, sairaanhoitoalalta. Sitä löytyikin ja Aïcha rakastui suin päin komeaan mieslääkäriin. Heilläkin oli suhde, joka päättyi kun Aïcha uhattiin tappaa. Hän pakeni Mistralista lopullisesti.


text:
Marseillen paikallisen sairaalan lääkäri Fabre on esiintynyt sarjassa silloin kun hän diagnisoi Lunan sairauden, valisti Rudya huumeista ja silloin kun hänellä oli suhde Aïchan kanssa.
Hän on eronnut vaimostaan ja hänellä on pieni poika.
Myös Mélaníe oli jossain vaiheessa ihastunut komeaan lääkäriin.


text: Erosi Vincentistä, koska hänellä oli muita naisia. Muutti Afrikkaan tekemään töitä lääkärinä ihmisten hyväksi. Tuli hetkeksi jouluvierailulle ja Vincent ja Laurence olivat jo lähellä pilata yhteen, kun Céline pilasi kaiken. Hän lähti sen jälkeen takaisin Afrikkaan.


text:
Antoine on Hélénen, Astrid Frémontin siskon poika. Hän on kärsinyt koko ikänsä epilepsiasta.
Hän ei käynyt kouluja pitkään. Antoinen isä hylkäsi hänet, kun hän oli 14 -vuotias.
Hänen sairautensa hankaloittaa hänen elämäänsä paljon, mutta Antoine on taistelijaluonne, joka ei koskaan anna periksi. Epilepsia ei estänyt Antoinea perustamasta hyvinkin tuottavaa kauppaa Mistraliin. Hän on intohimoinen ruoanlaittaja.
Hänellä oli nuorena sairautensa takia vaikeuksia tyttöjen kanssa. Hän ihastuu Charlotteen, eikä tiedä edes mitä tehdä.
Hänen paras ystävänsä ja uskottu oli hänen serkkunsa Céline. Heitä yhdisti molempien lapsuuden traagiset tapahtumat.
Hän lähti pois Mistralista juotuaan itsensä humalaan johtuen vaikeuksista rakkausasioissa Charlotten kanssa. Hän sai epileptisen kohtauksen. Hän luovutti kaupan avaimet Charlottelle, jos hän vaikka joskus palaisi.


text: Héléne on Astrid Frémontin sisko ja Antoinen äiti.


text:
Manuel syntyi Argentiinassa, mutta on elänyt Espanjassa suurimman osan elämästään. Espanjassa hän tapasi Mirtan. Komea ja tumma nuori mies, joka kutsuu itseään taiteilijaksi, vietteli Mirtan nopeasti.
Mirta ja Manuel menivät naimisiin ja Mirta tuli raskaaksi. Manuel näytti nopeasti todelliset kasvonsa: alkoholisoituneen ja turhautuneen taiteilijan.
Suojellakseen itseään ja tulevaa lastaan Lunaa, Mirta pakeni Ranskaan.
Manuel lopulta kuitenkin löysi hänet ja yritti manipuloida Mirtalta hänen omaisuutensa kostoksi.
Mutta kuten sanotaan, sitä niittää, mitä kylvää: Manuelin tappoi yksi hänen huijaamistaan naisista, Sophie Guibal.


text: Manuelin ex, joka lopulta tappoi hänet. Hän joutui vankilaan.


text:
Pierre nimitettiin Charles Frémontin omistaman Phénicien johtajaksi. Päätyönä oli Mistralin kunnostus.
Pierre oli rehellinen, toisin kuin hänen työnantajansa. Hän antoi Françoisille töitä.
Pierre oli naimisissa useita vuosia mutta on nyttemmin eronnut. Hän ei enää uskonut rakkauteen, joka kestää ikuisesti eikä avioliittoon. Johtuikohan se vain siitä, ettei hän ollut löytänyt sielunkumppania?
Blanchen ja hänen suhteensa oli rakkautta ensi silmäyksellä. Pierre oli luuli löytäneensä naisen elämäänsä. Mutta Blanche ei halunnut lähteä Lyoniin ja jättää Françoisia ja niin hän päätti lähteä yksin.


text:
Drissin vanhemmat ovat alun perin Marokosta. Driss syntyi Ranskassa muslimivanhemmille. Hän on älykäs ja rohkea, mutta saa selvitä pelkillä hanttihommilla.
Hänelle tärkeitä arvoja ovat muun muassa molemminpuolinen uskollisuus ja rehellisyys. Hän oli yksi ensimmäisistä Mistralilaisista, jotka vastustivat Mistralin kunnostusta. Hän uhkasi Frémontia, mutta viisaasti ilman minkäälaista väkivaltaa, vaikka hänen oma perheensä oli määrä karkottaa.
Drissin rohkeuden ansiosta Ninon rakastuu häneen. Ja myös Driss, köyhien slummien kasvatti rakastui vähän porvarilliseen pariisilaiseen.
Drissin ja Ninonin rakkaustarina oli lopulta mahdoton. Ninon rakastui tahtomattaan Williamiin ja petti Drissiä hänen kanssaan. Drissille tämä oli niin valtava pettymys, että hän päätti lähteä armeijaan.


text:
Bruno Livia on koko Mistralin kauhu. Murhaajalääkäri piti Mistralia otteessaan siepatessaan Charlotten.
Bruno syöksyi kalliolta tyhjyyteen, toivottavasti lopullisesti.


text: Mistralissa työskentelevä reportteri.


text:
Ninonin entinen luokkakaveri collegessa Pariisissa.
William oli jo silloin ihastunut Ninoniin, mutta Ninon ei ollut kiinnostunut hänestä.
William aloitti pianonsoiton vanhempiensa painostuksesta nelivuotiaana ja isänsä painostuksen takia hän yritti 12-vuotiaana itsemurhaa isänsä pistoolilla. Yritys epäonnistui, mutta William sokeutui. Hän jatkoi pianonsoittoa, mutta luopui klassisesta musiikista ja siirtyi jazziin.
Ninon oli aina luullut, että William yritti itsemurhaa hänen takiaan ja tunsi siitä syyllisyyttä. Ja kun William saapui Mistraliin, Ninon luuli Williamin yrittävän kostaa.
William oli todellisuudessa saapunut vain kertoakseen Ninonille itsemurhayrityksensä todelliset syyt ja sen, että hän rakasti tätä yhä. William tuli Marseilleen myös siksi koska hän halusi paeta isäänsä, koska hän halusi laittaa hänet psykiatriseen sairalaan. Jean-Alain uskoi Williamin olevan maanis-depressiivinen. He sopivat lopulta kun Jean pelasti Williamin hengen heittäytymällä Williamin eteen auton tullessa Williamia kohti. Ninonin ja Williamin suhde alkoi Ninonin petettyä sen hetkistä poikaystäväänsä Drissiä Williamin kanssa. He erosivat Williamin petettyä Ninonia Julietten kanssa. Mutta sitten William tajusi, ketä hän todella rakastaa ja sai Ninonin palamaan kanssaan yhteen. William on juuri käynyt silmäleikkauksessa, ja sai näkönsä takaisin. Hän lähti kiertueella eroten Ninonista.


text:
Jean-Alain on Williamin isä. Heillä oli usein riitoja, mutta ne sovittiin kun Jean pelasti Williamin hengen.
Jean-Alainille ainoa tärkeä asia koko maailmassa on William.


text: Eva oli nainen, joka yritti saada Sformon kirjan, mutta kuoli avatessaan arkkua.


title: Joonas Nättinen

text: Joonas Aleksanteri Nättinen (s. 3. tammikuuta 1991 Jämsä) on suomalainen jääkiekkohyökkääjä, joka pelaa KHL-joukkue Neftehimik Nižnekamskissa. Hän on pelipaikaltaan keskushyökkääjä, mutta osaa pelata myös laidassa. Elite Prospects -sivuston Matias Strozykin mukaan Nättinen osaa pelata monipuolisesti eri hyökkääjän rooleja ja hänet on tunnettu hyvänä aloittajana. Nättinen laukoo oikealta.


title: Joonas Nättinen

text: Jämsäläislähtöinen Nättinen on jyväskyläläisen JYPin kasvatti. Kaudella 2006–2007 hän voitti B-nuorten mestaruuden. Nättinen sijoittui kaudella 2007–2008 tehoilla 14+34=48 B-nuorten SM-sarjan pistepörssissä neljänneksi sekä syöttöpörssissä toiseksi KalPan Jaakko Rissasen jälkeen.


title: Joonas Nättinen

text: Nättinen siirtyi kaudeksi 2008–2009 Espoo Bluesiin, jonka kanssa hän teki kolmivuotisen SM-liigasopimuksen toukokuussa 2008. Nättinen debytoi SM-liigassa 16. lokakuuta 2008 ja pelasi kaikkiaan 14 runkosarjaottelua ilman tehopisteitä, mutta jäähyminuutteja tuli neljä. Hän edusti Bluesia myös Mestarien liigassa viiden ottelun verran tehopistein 1+1=2. Nättisen kausi kului suurimmaksi osaksi A-nuorissa, joiden paras syöttäjä ja kolmanneksi paras pistemies hän oli tehoilla 9+29=38. Nättinen voitti niiden päätteeksi A-nuorten Suomenmestaruuden. Nättinen pelasi kauden aikana myös viisi Mestis-ottelua alle 20-vuotiaiden maajoukkueessa tehoilla 2+2=4.


title: Joonas Nättinen

text: Montréal Canadiens varasi Nättisen kolmannella kierroksella 65. pelaajana . Kaudella hän oli 2009–2010 pienessä roolissa Bluesissa ja haki toisinaan pelituntumaa A-nuorista ja Mestiksestä. Tammikuussa 2010 Nättinen siirtyi aluksi kolmen ottelun lainalle Kajaanin Hokkiin, joiden jälkeen hänen lainapestiään jatkettiin Mestiksen runkosarjan loppuun. Nättinen pelasi kauden aikana Mestistä myös alle 20-vuotiaiden maajoukkueessa. Hän teki joukkueesta eniten pisteitä tekemällä seitsemässä ottelussa kahdeksan syöttöpistettä. Yhteensä Nättinen teki Mestiksessä 17 runkosarjaottelussa tehot 2+10=12. Bluesin SM-liigajoukkueessa Nättinen pelasi tulokaskaudellaan 23 runkosarjaottelua tehopistein 0+3=3 sekä yhden playoff-ottelun.


title: Joonas Nättinen

text: Nättinen sai akillesjännevamman jo kauden 2010–2011, joka piti hänet sivussa joulukuun 2010 alkuun saakka. Nättinen pelasi 11 ottelua Bluesissa ilman tehopisteitä, kunnes joukkue lainasi hänet siirtorajan kynnyksellä tammikuun 2011 lopulla loppukaudeksi Hämeenlinnan Pallokerhoon. Siirron taustalla oli pieneksi jäänyt rooli Bluesissa. HPK:ssa Nättinen merkittiin jo hänen ensimmäisessä 1. helmikuuta 2011 pelatussa ottelussaan Jokereita vastaan joukkueen ykkösketjuun Miikka Männikön ja Juuso Puustisen keskelle.


title: Joonas Nättinen

text: Toukokuussa 2011 Nättinen teki kolmivuotisen tulokassopimuksen Montreal Canadiensin kanssa. Hän siirtyi joukkueen organisaatioon kaudeksi 2011–2012, jonka Nättinen pelasi AHL:n Hamilton Bulldogsissa. Hänen tulokaskautensa toi siellä 63 runkosarjaottelussa tehot 11+10=21. Nättinen valittiin AHL:n viikon pelaajaksi 19. helmikuuta 2012. Hän teki kyseisen viikon aikana tehot 4+1=5. Kaudella 2012–2013 Nättinen jakoi lukemalla +6 Bulldogsin sisäisen tehotilaston voiton Philippe Lefebvren kanssa.


title: Joonas Nättinen

text: Nättinen pelasi ensimmäisen NHL-ottelunsa 18. tammikuuta 2014, kun hänen edustamansa Montreal Canadiens hävisi Toronto Maple Leafsille lukemin 3–5. Nättinen sai debyytissään peliaikaa alle kaksi minuuttia, ja hänet lähetettiin heti ottelun jälkeen takaisin farmijoukkue Hamilton Bulldogsiin. Ottelu on jäänyt Nättisen NHL-uran toistaiseksi ainoaksi. Kolmen Canadiensin organisaatiossa viettämänsä vuoden jälkeen hän siirtyi kaudeksi vuoden mittaisella sopimuksella Ruotsiin ja SHL-joukkue MODO Hockeyn riveihin.


title: Joonas Nättinen

text: Kaudeksi 2015–2016 Nättinen palasi kaksivuotisella sopimuksella kasvattajaseuraansa JYPiin. Hän teki liigauransa avausmaalin kauden toisella kierroksella 12. syyskuuta 2015 Porin Ässiä vastaan, jolloin Nättinen viimeisteli JYPille 2–0-lukemat tyhjään maaliin. Nättisen ensimmäinen maalivahdin taakse tekemä maali syntyi 2. lokakuuta 2015 ylivoimalla KooKoon Juha Järvenpään taakse, jolloin hänen osumansa jäi JYPin 3–0-voittoon päättyneen ottelun ratkaisumaaliksi. Kaikkiaan Nättinen teki kauden aikana 46 runkosarjaottelussa tehot 9+12=21 ja 13 playoff-ottelussa tehot 2+2=4. Viidessä CHL-ottelussa hän teki tehot 3+1=4 ja oli JYPin paras maalintekijä.


title: Joonas Nättinen

text: Nättinen voitti kauden 2016–2017 päätteeksi voitti kauden päätteeksi SM-pronssia. Mestarien liigassa hän jakoi JYPin sisäisen pistepörssin voiton kolmen muun pelaajan kanssa tehoilla 2+3=5. Marraskuussa 2016 Nättinen teki JYPin kanssa kaksivuotisen sopimuksen, joka sisältää option ulkomaille siirtymisestä. Kaudella 2017–2018 hän teki SM-liigan yhden kauden piste-ennätyksensä tehoilla 13+27=40. Nättinen teki liigauransa ensimmäisen kypärätempun 26. tammikuuta 2018 vieraissa Turun Palloseuraa vastaan JYPin voitettua ottelun murskalukemin 1–7. Harry Jaakkola valitsi hänet ottelun Alumnien tähtien ykköstähdeksi. Nättinen ratkaisi JYPille kauden aikana myös CHL:n mestaruuden 6. helmikuuta 2018 vieraissa ruotsalaista Växjö Lakers HC:tä vastaan, kun hänen kolmannessa erässä syntynyt avausmaalinsa jäi JYPin 0–2-voittoon päättyneen ottelun voittomaaliksi.


title: Joonas Nättinen

text: Kaudeksi 2018–2019 Nättinen käytti JYP-sopimuksensa option ulkomaille siirtymisestä ja hän siirtyi vuoden mittaisella sopimuksella KHL-joukkue Neftehimik Nižnekamskiin.


title: Joonas Nättinen

text: Nättinen pelasi alle 20-vuotiaiden MM-kilpailuissa kolme kertaa vuosina 2009, 2010 ja 2011. Vuoden 2009 turnauksessa hänet valittiin Venäjää vastaan pelatun alkulohkon ottelun päätteeksi Suomen ottelun parhaaksi pelaajaksi. Nättisen vuoden 2011 turnauksessa tehdyt kaikki kolme maalia olivat Suomen avausmaaleja. Hänet valittiin turnauksen joukkueensa yhdeksi kolmesta parhaasta pelaajasta. Nättinen valittiin myös Sveitsiä vastaan pelatun alkulohkon ottelun päätteeksi Suomen ottelun parhaaksi pelaajaksi.


title: Joonas Nättinen

text: Nättinen pelasi myös alle 18-vuotiaiden MM-kilpailuissa vuosina 2008 ja 2009, joista jälkimmäinen turnaus päättyi pronssiin. Hän pelasi myös Ivan Hlinkan muistoturnauksessa vuosina 2007 ja 2008 voittaen ensimmäisessä turnauksessa hopeaa. Nättinen pelasi myös World U-17 Hockey Challengessa vuonna 2008.


title: Joonas Nättinen

text: Suomen A-maajoukkueessa Nättinen on pelannut 14 ottelua tehopistein 2+2=4. Hän teki A-maajoukkuedebyyttinsä 17. joulukuuta 2015 Channel One Cupin Prahassa pelatussa avausottelussa Tšekkiä vastaan. Nättisen ensimmäinen A-maajoukkuemaali syntyi 13. helmikuuta 2016 Tukholman Hovetissa pelatussa toisessa kaksoismaaottelussa Ruotsia vastaan.


title: Joonas Nättinen

text: Joonas Nättisen veljet Jussi ja Julius sekä heidän serkkunsa Topi ovat myös jääkiekkoilijoita.


title: Harry Potterin perhe

text:
Harry Potterin perheeseen kuuluvat Harry Potter -tarinoiden keskushahmon Harry Potterin biologiset vanhemmat James ja Lily Potter sekä kasvattivanhemmat Vernon ja Petunia Dursley lähisukulaisineen. Petunia Dursley on myös Harryn äidin sisko.
James Potter (27. maaliskuuta 1960 – 31. lokakuuta 1981) on Harry Potterin isä, joka murhattiin Harryn ollessa vuoden ja kolmen kuukauden ikäinen. James kuoli siihen että Lordi Voldemort (pimeyden ruhtinas) tunkeutui heidän taloonsa eikä hänellä ollut taikasauvaa mukanaan. Harrylle kerrotaan usein, että hän on silmiään lukuun ottamatta aivan isänsä näköinen. Myös Jamesilla oli silmälasit ja mustat, epäsiistit hiukset. Hänen silmänsä olivat pähkinänruskeat.


title: Harry Potterin perhe

text: James oli rikkaan perheen ainoa lapsi, ja hänen vanhempansa olivat noita ja velho. J. K. Rowling on kertonut heidän olleen velhoiksikin vanhoja saadessaan Jamesin, ja kumpikin heistä kuoli luonnollisen kuoleman. Myöhemmin paljastui että James oli Ignotus Peverellin jälkeläinen ja omisti näkymättömyysviitan, joka oli yksi Kuoleman varjeluksista.


title: Harry Potterin perhe

text: Tylypahkassa opiskellessaan James kuului Rohkelikko-tupaan. Hänen parhaat ystävänsä olivat Sirius Musta, Remus Lupin ja Peter Piskuilan. Yhdessä he muodostivat "Kelmit", ja he myös valmistivat Kelmien kartan.


title: Harry Potterin perhe

text: James oli hemmoteltu lapsi, mikä näkyi myös hänen käytöksessään. Koulussa James Potter ja Sirius Musta rikkoivat usein sääntöjä ja hankkivat näin itselleen useita jälki-istuntoja ja muita rangaistuksia. James ystävineen kiusasi usein Severus Kalkarosta, joka oli heidän kanssaan samalla vuosiluokalla. Potter kuului tupansa huispausjoukkueeseen, jossa hän oli jahtaaja. James rakastui Lily Evansiin koulua käydessään ja yrittikin aina saada tämän huomion tehden itsestään (Remuksen ja Siriuksen mukaan) samalla narrin aina hänen läsnä ollessaan. Remus Lupin oli valvojaoppilas, jolle Dumbledore antoi tehtäväksi vahtia Siriusta ja Jamesia. Remus totesi myöhemmin epäonnistuneensa tehtävässä täydellisesti.


title: Harry Potterin perhe

text: Lily ei ainakaan aluksi vastannut Jamesin tunteisiin, vaan tuntui jopa halveksuvan tätä ja tämän ystäviä. Sattui vielä niin, että Lily ja Severus Kalkaros olivat samasta kaupungista ja jollain tavoin ystävystyneet jo ennen Tylypahkaan lähtöä. Kalkaros oli rakastunut Lilyyn koko ikänsä, mutta Lily ei koskaan vastannut näihin tunteisiin, ja heidän ystävyytensäkin katkesi lopulta, koska Kalkaros ei suostunut luopumaan kuolonsyöjäystävistään.


title: Harry Potterin perhe

text: James huomasikin tilanteen ja ilmeisesti se jossain määrin sai hänet mustasukkaiseksikin. Heidän ollessaan viidennellä luokalla asia ratkesi lopullisesti, kun Lily yritti auttaa Severus Kalkarosta, jota Kelmit kiusasivat pimeyden voimilta suojautumista koskeneen V.I.P. -kokeen jälkeen, mutta sai palkkiokseen vain sen että Kalkaros kutsui häntä kuraveriseksi. Asiasta käytiin Lihavan Leidin luona keskustelu, jonka aikana Lily katkaisi pysyvästi ystävyytensä.


title: Harry Potterin perhe

text: Lily ja James alkoivat seurustella seitsemännellä luokalla. He avioituivat nuorena ja heille syntyi yksi lapsi, poika Harry James Potter, vuonna 1980, jolloin he olivat kahdenkymmenen ikäisiä.


title: Harry Potterin perhe

text: Voldemort tappoi Jamesin tultuaan murhaamaan Harry-vauvaa. Peter Piskuilan petti ystävänsä ja paljasti Pottereiden olinpaikan Voldemortille. James yritti pelastaa Lilyn ja Harryn, mutta Voldemort tappoi hänet. Tämä oli Voldemortille helppoa, koska Jamesilla ei ollut taikasauvaansa mukanaan.


title: Harry Potterin perhe

text: James oli rekisteröitymätön animaagi ja osasi muuttua uroshirveksi. Uroshirvi oli myös Harryn suojelius.


title: Harry Potterin perhe

text: Lily Potter (o.s. Evans) (30. tammikuuta 1960 – 31. lokakuuta 1981) oli Harry Potterin äiti, jonka Lordi Voldemort tappoi Harryn ollessa vuoden ja kolmen kuukauden ikäinen. Lily ei ole varsinaisesti esiintynyt kirjasarjassa. Silti hänellä on päähenkilön edesmenneenä äitinä vahva vaikutus tapahtumiin.


title: Harry Potterin perhe

text: Lily Potter on jästisyntyinen, mikä tarkoittaa, että hänen vanhempansa olivat jästejä eli "ei-taikovia ihmisiä". Lilyllä on myös jästisisar, Petunia, joka perheineen huolehti orvoksi jääneestä Harrysta, joskin vastentahtoisesti. Lilyllä oli tummanpunaiset hiukset ja vihreät, mantelinmuotoiset silmät. Harrylle kerrotaan usein, että hänen silmänsä ovat samanlaiset kuin Lilyllä.


title: Harry Potterin perhe

text: Koulussa Lily oli valvojaoppilas sekä myöhemmin johtajatyttö. Lily oli myös todella hyvä taikajuomissa ja olikin yksi taikajuomien opettaja Horatius Kuhnusarvion suosikeista.


title: Harry Potterin perhe

text: Lily tapasi kouluaikoinaan Tylypahkassa James Potterin, joka hänen laillaan kuului myös Rohkelikko-tupaan. Aluksi Lily ei pitänyt ylimieliseltä vaikuttavasta Jamesista, mutta rakastui Jamesiin ja he alkoivat seurustella seitsemäntenä, eli viimeisenä kouluvuotenaan. Lily ja James menivät nuorina naimisiin ja saivat pojan, Harryn.


title: Harry Potterin perhe

text: Severus Kalkaros ja Lily olivat ystäviä lapsista lähtien, mutta heidän tiensä erosivat, kun Lily ei voinut hyväksyä Kalkaroksen kiinnostusta pimeään taikuuteen. Sen lisäksi Severus kutsui Lilyä "kuraveriseksi", kun tämä yritti auttaa häntä Jamesin kiusatessa Severusta.


title: Harry Potterin perhe

text: Voldemortin tullessa murhaamaan Harrya, Lily ei suostunut väistymään sivuun pelastaakseen itsensä, vaan kuoli Harryn puolesta ja antoi näin Harrylle mahtavan taikasuojan Voldemortia vastaan. Viimeisessä kirjassa paljastuu, että Voldemort antoi Lilylle mahdollisuuden pelastaa henkensä, koska Kalkaros sitä oli pyytänyt.


title: Harry Potterin perhe

text: Lilyä näytteli Harry Potter -elokuvasarjassa Geraldine Somerville.


title: Harry Potterin perhe

text: Voldemortin kukistumisen jälkeen Harry meni naimisiin Ginny Weasleyn kanssa. Heillä on kolme lasta James Sirius Potter, Albus Severus Potter ja Lily Luna Potter. James ja Lily valittiin Rohkelikkoon ja Albus Luihuiseen.


title: Harry Potterin perhe

text: Dursleyn perhe on Harry Potter -kirjasarjassa oleva jästiperhe, johon Harry Potter asutetaan hänen vanhempiensa kuoltua. He eivät pidä Harrysta.


title: Harry Potterin perhe

text: Vernon Dursley on Harry Potterin setä, eli Harryn tädin mies. Hän on naimisissa Harryn äidin sisaren Petunia Dursleyn (o.s. Evans) kanssa. Heillä on yksi lapsi, poika nimeltä Dudley. Vernonilla on myös Marge-niminen sisko, jonka Harry paisuttaa valtavaksi ilmapalloksi Harry Potter ja Azkabanin vanki -kirjassa ja joka on monta kertaa vieraillut heidän luonaan bulldogginsa, Silpojan, kanssa. Perhe asuu Likusteritie 4:ssä, Pikku Whingingissä, Surreyssa.


title: Harry Potterin perhe

text:
Vernon Dursley ei voi sietää taikuutta, ja pelkkä sana "taika" on hänen korviinsa todella ruma kirosana. Harrysta hän ei pidä laisinkaan, mutta yrittää kestää tätä vaimonsa vaatimuksesta. Dudleyta hän sen sijaan lellii ja on hyvin ylpeä pojastaan.
Vernon kuvataan kirjoissa sinipunervanaamaiseksi, lihavaksi, kaulattomaksi ja mustahiuksiseksi mieheksi, jolla on tuuheat mustat viikset.


title: Harry Potterin perhe

text: Vernon johtaa Grunnings-nimistä yritystä, joka valmistaa poria. Kirjassa "Harry Potter ja salaisuuksien kammio" hän oli vähällä saada uransa suurimman tilaussopimuksen Masoneilta, mutta kotitonttu Dobby pilasi kaiken ilmaantumisellaan.


title: Harry Potterin perhe

text: Petunia Dursley (os. Evans) on Harry Potterin täti eli tämän äidin sisar, jonka luona Harry on asunut vanhempiensa kuoleman jälkeen. Hän on naimisissa Vernon Dursleyn kanssa ja heillä on poika nimeltä Dudley, joka on äitinsä lellikki ja silmäterä.


title: Harry Potterin perhe

text: "Harry Potter ja viisasten kivi" -teoksessa Petunia ja Vernon yrittävät kaikin voimin estää Harrya saamasta kirjettä Tylypahkan taikakoulusta, mutta lopulta heidän on luovutettava ja päästettävä Harry oppilaitokseen. Uteliaille naapureille he ovat kertoneet Harryn käyvän "Pyhän Brutuksen turvakotia parantumattoman rikollisille pojille". Harryn on kuitenkin palattava Petunian ja tämän perheen luo joka kesä, jotta hänen äitinsä Lilyn kuollessaan antama suoja toimisi. Petunian ollessa Lilyn sukua eli samaa lihaa ja verta, toimii suojaus hänen talossaan siihen asti, kunnes Harry on täysi-ikäinen, eli 17-vuotias.


title: Harry Potterin perhe

text: Petunia inhoaa Harryn äitiä Lily Potteria ja isää James Potteria, eikä halua olla missään tekemisissä taikamaailman kanssa. Hän kuitenkin tietää jonkin verran taikuudesta ja noidista ja velhoista. Oletettavasti hän on kuullut näistä sisareltaan, mutta hänen tiedetään olleen jossakin kanssakäymisessä myös Albus Dumbledoren kanssa. Petunian on epäilty olevan surkki (henkilö, jonka vanhemmat ovat noita ja velho, mutta joka ei itse kykene taikuuteen), mutta Rowling on kumonnut tämän väitteen.


title: Harry Potterin perhe

text: "Harry Potter ja Feeniksin kilta" -kirjassa Petunia saa Dumbledorelta räyhääjän, muttei suostu avaamaan sitä. Räyhääjäthän räjähtävät jos niitä ei avaa, joten se räjähti muistuttaen Petuniaa siitä, mitä Dumbledore sanoi hänelle aiemmin. Ennen sitä hän on kertonut tietävänsä ankeuttajista ja velhovankila Azkabanista.


title: Harry Potterin perhe

text: "Harry Potter ja kuoleman varjelukset" -kirjassa paljastuu, että Petunia oli kirjoittanut lapsena Tylypahkaan ja halunnut päästä sinne, mutta hänet torjuttiin, koska hän oli niin täydellinen jästi kuin olla saattoi eli hänellä ei ollut mitään teoreettisiakaan mahdollisuuksia tulla noidaksi. Kun Lily lähti Tylypahkaan, Petunialle ja Lilylle tuli riitaa koska Lilyn ystävä Severus Kalkaros oli nähnyt Petunian kirjeen vahingossa ja lukenut sen. Petunia kutsui silloin Lilya luonnonkoikuksi ja kummajaiseksi.


title: Harry Potterin perhe

text: Viimeisen kerran Dursleyt esiintyvät "Harry Potter ja kuoleman varjelukset" -kirjan alkupuolella, kun kaksi kiltalaista, Dedalus Diggle ja Hestia Jones, vievät heidät turvaan, koska on odotettavissa että Kuolonsyöjät, ankeuttajat ja manaliukset hyökkäisivät heidän taloonsa heti kun Harrya - ja Dursleyitä, - suojellut taika purkautuisi hänen 17-vuotispäivänään; hehän olivat suojelleet kuudentoista vuoden ajan Voldemortin päävihollista.


title: Harry Potterin perhe

text: "Harry Potter ja kirottu lapsi" näytelmässä mainitaan että Petunia kuoli vuoden 2020 tienoilla, jolloin Vernon jäi leskeksi. Dudley oli löytänyt hänen tavaroiden joukosta huovan johon Harry oli kääritty lapsena, jonka Dudley antoi Harrylle.


title: Harry Potterin perhe

text: Dudley Dursley on Harry Potterin serkku, jota Harry inhoaa. Tosin Dudley myös hiukan pelkää Harrya myöhemmissä kirjoissa tämän taikakykyjen ansiosta. Dudley on Petunia ja Vernon Dursleyn lapsi. Hänen vanhempansa antavat hänelle mitä hän ikinä haluaa. Dudley käy Jalostamo -nimistä koulua. Hänellä on monia koviskavereita, joista hänen paras kaverinsa on Piers Polkiss. Heidän lempipuuhaansa on häiriködä kaduilla, poltella tupakkaa ja pelotella nuorempia lapsia.


title: Harry Potterin perhe

text: Koulussa hän esittää kovista, mutta kotona taas pikkuvauvaa, joka alkaa parkua jos ei saa tahtoaan läpi. Kavereidensa keskuudessa häntä kutsutaan iso-D:ksi. Ulkonäöltään hän on äitinsä mielestä kuin enkeli paksuine vaaleine hiuksineen, mutta muun muassa Harrystä hän näyttää pikemminkin suurelta, vaaleanpunaiselta porsaalta, jolla on peruukki päässä. Hagridkin sanoi, kun yritti muuttaa Dudleyn porsaaksi mutta sai aikaan vain tälle saparon takapuoleen, että poika on valmiiksi niin täydellinen porsas että vain saparo puuttui.


title: Harry Potterin perhe

text: Dudley katsoo televisiota tai pelaa PlayStationia silloin kun ei ole tekemässä ilkitöitä. Koulussa hän harrastaa nyrkkeilyä, josta Vernon on ylpeä ja kutsuu poikansa harrastusta nimellä "”tuo jalo laji”". Nyrkkeilysäkkinään Dudley suosii Harrya – vähemmän urheilijamaisesti.


title: Harry Potterin perhe

text: Teoksessa "Harry Potter ja Feeniksin kilta" Harry ja Dudley joutuvat yllättäen ankeuttajien riepoteltavaksi, kunnes Harryn suojelius karkotti ankeuttajat. Kokemus oli hemmotellulle pikkuhirviölle todella karmiva. Kirjassa "Harry Potter ja kuoleman varjelukset" Dudley kiittää Harrya henkensä pelastamisesta. (Harry tosin huomauttaa, ettei hän pelastanut Dudleyn henkeä vaan sielun.)


title: Harry Potterin perhe

text: Marge on Vernonin naimaton sisko ja Dudleyn täti, joka asuu yksin ja kasvattaa bulldoggeja, ja vaikka hän ei ole mitään sukua Harrylle, tämä joutuu kutsumaan häntä Marge-tädiksi. Hän lellii veljenpoikaansa Dudleytä ja vihaa Harrya ja etsii koko ajan vikoja tästä. Dudleyn viisivuotissyntymäpäivillä Marge oli hakannut Harrya sormille, jottei tämä jatkuvasti voittasi Dudleyta tanssipelissä. Marge oli myös antanut Harrylle joululahjaksi paketillisen koirankeksejä. Myöhemmin Dudleyn kymmenvuotispäivillä Harry oli vahingossa astunut Margen lemmikkikoiran jalalle, joka oli ajanut Harryn puuhun ja Marge oli vapauttanut Harryn vasta keskiyön jälkeen. Kun Marge tulee vierailulle Dursleyille Harryn ollessa kolmetoistavuotias, hän pilkkaa Harryä ja tämän vanhempia niin paljon, että Harry suuttuu ja paisuttaa Marge-tädin vahingossa jättikokoiseksi ilmapalloksi. Margen muistia tosin muunnellaan, jottei hän pääse lörpöttelemään sukulaispojasta, jolla on erikoisia voimia. Tapauksen jälkeen Dursleyt eivät enää kutsuneet Margea kylään ja Harry ei kuullut hänestä enää.


title: Namuja lapsille

text: Namuja lapsille on suomalaisen Vandaalit-yhtyeen debyyttialbumi. Se julkaistiin vuonna 1979.


title: Namuja lapsille

text: Remasteroitu CD-versio albumista ilmestyi vuonna 2008. Sillä on mukana myös ”Betonikolossit”-single sekä yksi aiemmin CD:llä julkaisematon raita "Hilse II" -LP:ltä. CD-versiolla kappale "Kahdenkeskeinen asia" on siiretty raidasta 12 raidaksi 15 ja kansipaperin kappalelistaus raidasta 12 alkaen on merkitty väärin.


title: Namuja lapsille

text: A-puoli


title: Namuja lapsille

text: B-puoli


title: Namuja lapsille

text: CD-bonukset


title: Raaputtamalla rokkia

text: Raaputtamalla rokkia on suomalaisen Vandaalit-yhtyeen toinen studioalbumi. Se julkaistiin maaliskuussa 1981.


title: Raaputtamalla rokkia

text: A-puoli


title: Raaputtamalla rokkia

text: B-puolisekä:


title: Apinoiden platta

text: Apinoiden platta on suomalaisen Vandaalit-yhtyeen kolmas studioalbumi. Se julkaistiin vuonna 1992.


title: Apinoiden platta

text:
A-puoli
B-puoli
Laulu tuopin takaa (CD-bonus) – 2:24


title: Flight of Icarus

text: Flight of Icarus on Iron Maidenin kappale vuoden 1983 albumilta "Piece of Mind". Se on yhtyeen kahdeksas single ja ensimmäinen "Piece of Mind" -albumilta. Single oli myös yhtyeen ensimmäinen single Yhdysvalloissa. Kappale oli myös yhtyeen ainoa paljon Yhdysvalloissa soitettu kappale sijoittumalla Rock Radio -listoille vuonna 1983. "Flight of Icarus" pääsi myös Britannian listoille. Laulua on coveroitu "Numbers from the Beast" -albumilla. Coverissa on laulajana Tim "Ripper" Owens, kitarassa Doug Aldrich, bassossa Jimmy Bain ja rummuissa Simon Wright.


title: Flight of Icarus

text: Kappale perustuu antiikin Kreikan myyttiin Ikarokseen. Myytissä Ikaros ja hänen isänsä Daidalos on laitettu vangiksi labyrinttiin. Yrittääkseen paeta vankilastaan Daidalos suunnitteli sekä itselleen ja pojalleen parin siipiä, jotka oli valmistettu vahasta ja sulista. Ikaros lensi yhä ylemmäs, kunnes jouduttuaan liian lähelle aurinkoa siivissä ollut vaha suli, ja Ikaros putosi mereen ja hukkui. Laulaja Bruce Dickinson tunnustaa muokanneensa alkuperäistä tarinaa. Singlen kannessa parodioidaan alkuperäistä myyttiä. Kannessa Eddie tappaa Icarusin liekinheittimellä.


title: Flight of Icarus

text: Basisti Steve Harrisin mielestä studioversio oli liian hidas. Yhtye soitti kappaleen nopeammin livenä. Ensimmäisen soolon kappaleessa soittaa Dave Murray ja toisen Adrian Smith. Viimeisen soolon soittaa Dave Murray.


title: Flight of Icarus

text: "Flight of Icaruksen" videon on ohjannut Jim Yukich. Video kuvattiin Bahamalla Compass Point Studiosilla, albumin nauhoitusten aikaan. Video kuvaa yhtyettä soittamassa kappaletta studiossa. Rumpali Nicko McBrain esiintyy sininaamaisena "armottomana" elonkorjaajana. Myös tuottaja Martin Birchillä on cameo videossa, jossa hänen naama vaihtaa muotoaan. Videolla on myös yhtyeen maskotti Eddie. Videon uusimmassa versiossa on Flash-animaatio.


title: Abdelaziz Kamara

text: Abdelaziz Kamara (s. 10. huhtikuuta 1984 Saint-Denis, Ranska) on ranskalais-mauritanialainen jalkapalloilija, pelipaikaltaan puolustaja. Hän pelaa tällä hetkellä sveitsiläisessä Stade Nyonnaisissa.


title: Abdelaziz Kamara

text: Kamaran ura alkoi varsianaisesti Saint-Étiennen junioreissa vuonna 2000 ja pelasi aina vuoteen 2005. Edustusjoukkueeseen hän pääsi kaudella 2005–2006, mutta pelasi vain kolmessa ottelussa ennen siirtymistään Châteauroux'iin vuonna 2006. Uudessa seurassa peliaikaa ei tullut kuin kuuden ottelun verran liigaotteluissa kahden kauden ajan, jonka myötä Kamara siirtyi Sveitsiin Stade Nyonnaisiin vuonna 2008.


title: Abdelaziz Kamara

text: Maajoukkue tasolla Kamara edusti aluksi Ranskaa muun muassa alle 19-vuotiaiden EM-kisoissa, mutta siirtyi aikuisissa edustamaan toista kotimaataan Mauritaniaa.


title: Psykoakatemia

text: Psykoakatemia on suomalaisen Vandaalit-yhtyeen neljäs studioalbumi. Se julkaistiin vuonna 1993.


title: 7. divisioona

text: 7. divisioona (latinan sanasta "divisio", jakaminen) voi tarkoittaa seuraavia asioita:


title: Stadio Artemio Franchi (Firenze)

text: Stadio Artemio Franchi on jalkapallostadion, joka sijaitsee Firenzessä Italiassa. Italian pääsarjassa pelaava ACF Fiorentina pelaa stadionilla kotiottelunsa. Stadion on rakennettu vuonna 1931 ja sen kapasiteetti on 47 282. Stadion tunnettiin aikaisemmin nimellä "Stadio Comunale", mutta vuonna 1991 se nimettiin entisen Italian jalkapalloliitton presidentin Artemio Franchin kunniaksi.


title: Stadio Artemio Franchi (Firenze)

text: Stadionilla on pelattu vuosien 1934 ja 1990 jalkapallon MM-kisojen otteluita.


title: Stadio Artemio Franchi (Firenze)

text: Stadio Giovanni Bertalla pelattiin vuoden 1934 jalkapallon maailmanmestaruuskilpailuiden ensimmäisen ja toisen kierroksen ottelu sekä puolivälieräotteluita.


title: Stadio Artemio Franchi (Firenze)

text: Stadio Comunalella pelattiin vuoden 1990 jalkapallon maailmanmestaruuskilpailuiden A-lohkon otteluita sekä puolivälieräottelu.


title: Twilight Zone (Iron Maidenin kappale)

text: Twilight Zone on Iron Maidenin kappale, joka julkaistiin singlenä vuoden 1981 albumilta "Killers". Single on yhtyeen neljäs.


title: Twilight Zone (Iron Maidenin kappale)

text: Kappale julkaistiin ainoastaan "Killersin" Yhdysvaltojen versiolla. Kun albumi julkaistiin Britanniassa uudelleen vuonna 1998, ”Twilight Zone” otettiin mukaan. Kappaleen single on keräilyharvinaisuus.


title: Twilight Zone (Iron Maidenin kappale)

text: Kappaleen oli alun perin tarkoitus olla ”Wrathchild”-singlen b-puoli. Kappaleen riffi on Dave Murrayn kirjoittama, melodia ja sanoitukset puolestaan Steve Harrisin.


title: Twilight Zone (Iron Maidenin kappale)

text: Kappaleessa kerrotaan miehestä, joka on jäänyt kuolemansa jälkeen ”rajatilaan” (”twilight zone”) ja kykenee sieltä tarkkailemaan elävien maailmaa. Hahmo ilmestyy iltaisin vanhan rakastettunsa luo ja kärsii suuresti, kun rakastettu ei voi nähdä eikä kuulla häntä.


title: Twilight Zone (Iron Maidenin kappale)

text: Takahuoneen pöydällä on mustavalko-valokuva Eddiestä. Mikki Hiiri kurkistaa kuvan takaa ja vilkuttaa katsojalle. Pöydän alla oikealla on jonkinlainen piru tai lepakko. Ikkunan takana on viikatemies, samoin naisen kädessään pitelemässä kortissa. Myös muutaman kerran myöhemmin esiintynyt kissa makaa sängyllä.


title: Oikeustoimittajat

text: Oikeustoimittajat ry on 3. joulukuuta 1988 Helsingissä perustettu rikos- ja oikeustoimittajan yhdistys, joka pyrkii lisäämään sananvapautta oikeus- ja rikosjutuissa. Siihen kuuluu noin 80 jäsentä eri puolilta Suomea. Yhdistyksen puheenjohtaja on Jarkko Sipilä.


title: Oikeustoimittajat

text: Yhdistys jakaa vuosittain Valokeila- ja Sumuverho-palkinnot avoimuutta ja salaamista edistäneille tahoille.LähdeLähde


title: Susan Jameson

text: Susan Jameson (s.13. elokuuta 1944 Barnt Green, Worchestershire, Englanti) on englantilainen näyttelijä. Hänet tunnetaan parhaiten tv-sarjasta "Ryhmä Pullman", jossa hän näyttelee Esther Laneä. Jameson on ollut naimisissa James Bolamin kanssa vuodesta 1988. Heillä on yksi tytär.


title: Robben Ford

text: Robben Ford (s. 16. joulukuuta 1951 Woodlake, Kalifornia, Yhdysvallat) on yhdysvaltalainen kitaristi. Hän on tunnettu erityisesti bluesia ja jazzia yhdistävästä kitaransoitostaan. Ford on ollut neljä kertaa ehdolla Grammy-palkinnon saajaksi. Hän on tehnyt yhteistyötä muun muassa Joni Mitchellin, Miles Davisin ja George Harrisonin kanssa.


title: Robben Ford

text: Robben Ford syntyi vuonna 1951 kolmantena poikana musikaaliseen perheeseen. Hänen isänsä lauloi nuorena countrya ja westerniä ja hänen äitinsä oli pianisti. Ensimmäisenä instrumenttinaan Ford alkoi soittaa kymmenvuotiaana saksofonia ja jatkoi tätä harrastusta aktiivisesti parikymppiseksi asti. Kitaransoiton hän aloitti kolmetoistavuotiaana itseopiskellen, suurimpina vaikuttajinaan The Paul Butterfield Blues Bandin kitaristit Michael Bloomfield ja Elvin Bishop. Muista blues-kitaristeista hän pitää vaikuttajinaan useimpia lajityypin kantaisistä, kuten B. B. Kingiä, Albert Kingiä ja Eric Claptonia. Jazz-muusikoista häneen ovat eniten vaikuttaneet saksofonistit, kuten Dave Brubeck's Quartetin Paul Desmond.


title: Robben Ford

text: Ensimmäisen blues-levytyksensä Robben Ford teki heti päästyään lukiosta. Yhdessä kahden veljensä kanssa hän perusti isänsä mukaan nimetyn The Charles Ford Blues Bandin, joka julkaisi vuonna 1972 sekä studioalbumin "The Charles Ford Band" että livelevyn "Discovering the Blues". Tämän jälkeen hän perusti uuden yhtyeen, josta tuli blues-laulaja Jimmy Witherspoonin taustabändi. Witherspoonin kanssa yhtye levytti albumit "Live" ja "Spoonful"'. Yhdysvaltain kiertueen aikana Fordin esiintymistä seurasi Joni Mitchellin yhtyeessä soittanut Tom Scott, joka sitten kutsui Fordin soittamaan Mitchellin "Court and Spark" -levyä promotoineelle kiertueelle. Myöhemmin hän soitti Mitchellin pitkäsoitoilla "Miles of Aisles" ja "The Hissing of Summer Lawns".


title: Robben Ford

text: Vuonna 1974 The Beatlesien George Harrison kutsui Fordin soittamaan "Dark Horse" -kiertueelleen Yhdysvaltoihin ja Kanadaan. Kiertueen jälkeen Ford piti tauon musiikista opiskellen buddhalaisen opettajansa "Chogyam Trungpan" johdolla. 1977 hän lähestyi kuitenkin levy-yhtiö Elektraa, jolle pääsi levyttämään ensimmäistä soololevyään. Albumilla vaikuttaneesta muusikkoryhmästä tuli myöhemmin The Yellowjackets.


title: Robben Ford

text: 1980-luvun alussa Elektra meni konkurssiin, jolloin Ford muutti San Franciscoon. Pian sen jälkeen hän aloitti kiertueen Michael McDonaldin kanssa, kirjoitti levytyssopimuksen Warner Brothers Recordsin kanssa ja tapasi tulevan vaimonsa, näyttelijä Anne Kerryn. Muutettuaan Annen kanssa New Yorkiin vuonna 1986 hän työskenteli jazz-ikoni Miles Davisin kanssa, mutta joutui pian puolen vuoden jälkeen lopettamaan Warner Brothersin levyntekovaatimusten takia. 1988 ilmestyi arvostettu "Talk to your Daughter", joka toi Fordille ensimmäisen Grammy-ehdokkuuden, kategoriassa "Best Contemporary Blues Recording". Levyn menestystä seurasi hänen ensimmäinen maailmankiertueensa omalla nimellään.


title: Robben Ford

text: Myöhemmin Robben Ford oli mukana "Nite Music" -nimisessä tv-ohjelmassa ja teki ohjelmaa juontaneen David Sandbornin kanssa kiertueen vuonna 1990. Warner Brothersin kanssa tehdyn sopimuksen päätyttyä Ford siirtyi levy-yhtiö Stretch/GRP:n talliin ja äänitti kolme albumia The Blue Line -yhtyeen kanssa. Kahdeksan tehokkaan vuoden jälkeen hän hajotti yhtyeen, mutta äänitti yhtiölle vielä kaksi levyä, instrumentaalialbumi "Tiger Walkin" ja "Supernaturalin". 2000-luvun alussa Ford teki sopimuksen Concord Recordsin kanssa, julkaisten 60-luvun bluesista ja r'n'b:stä ammentavat levyt "Blue Moon" ja "Keep on Runnin"'. Kolmanneksi viimeisin Fordin julkaisema levy on vuodelta 2007 ja on nimeltään "Truth".


title: Robben Ford

text: Vuonna 2013 Robben Ford julkaisi albumin "Bringin' It Back Home "Mascot Label Group yhtiön kustantamana. Saman yhtiön suojissa hän julkaisi vuonna 2014 albumin "A Day In Nashville. "


title: Robben Ford

text: Suomessa Ford on esiintynyt Porin Jazzeilla vuosina 1993, 1997 ja 1999. Marraskuussa 2008 hän esiintyi Larry Carltonin kanssa Helsingin Kulttuuritalolla ja Turun Caribiassa.


title: Raitavatsakipuaja

text: Raitavatsakipuaja ("Hylexetastes stresemanni") on pieni, hieman puukiipijää muistuttava varpuslintu.


title: Raitavatsakipuaja

text: Raitavatsakipuajaa tavataan Etelä-Amerikassa Amazonin alueella Brasiliassa, Boliviassa, Perussa ja Kolumbiassa, jossa se elää kosteissa metsissä. Lajin elinalueen laajuus on noin 1,1 miljoonaa neliökilometriä.


title: Raitavatsakipuaja

text: Raitavatsakipuajasta tunnetaan kolme alalajia: "H. s. stresemanni", "H. s. undulatus" ja "H. s. insignis".


title: Interleukiini 2

text: Interleukiini-2 (IL-2) on T-lymfosyyttien erittämä sytokiini, joka aikaansaa T-solujen kypsymisen immuunivasteen aikana. Interleukiini-2 toimii myös eräiden immunosuppressiivisten lääkeaineiden vaikutuskohteena. Interleukiini-2 kemiallinen kaava on CHNOS ja CAS-numero 110942-02-4.


title: Interleukiini 2

text:
Interleukiini 2 on nimestään huolimatta ensimmäinen löydetty sytokiini. Interleukiini-2 on ollut myös ensimmäinen sytokiini, jonka geeni on identifioitu ja kloonattu, ja myös IL-2-reseptori oli ensimmäinen tunnistettu sytokiinireseptori. Interleukiineja nimettäessä tämä sytokiini kuitenkin nimettiin järjestysnumerolla 2, sillä tuolloin ajateltiin IL-2:n erityksen aiheutuvat interleukiini-1:n vaikutuksesta.
Interleukiini-2 on keskeinen tekijä hankitun immuniteetin ja tarkemmin ottaen etenkin sen soluvälitteisen osan aktivoitumisessa. Soluvälitteinen immuniteetti perustuu sytotoksisten T-lymfosyyttien toimintaan, ja sen avulla elimistö puolustautuu solunsisäisiä taudinaiheuttajia, kuten viruksia vastaan.


title: Interleukiini 2

text: Hankitulle immuniteetille yleisesti ottaen ja siten myös sen soluvälitteiselle osalle on tunnusomaista spesifisyys: kukin T-lymfosyyttipopulaatio reagoi vain tietyn antigeenin eli spesifisen pintarakenteen omaaviin taudinaiheuttajiin. Kun T-lymfosyytti tunnistaa antigeenin pinnallaan olevan reseptoriproteiinin avulla, tämä aktivoi interleukiini-2:a ja sen reseptoria (IL-2R) tuottavat geenit kyseisessä solussa. Lymfosyytti alkaa tuottaa sekä solunulkoiseen tilaan erittyvää IL-2:a että solukalvolla ilmenevää Il2R –reseptoria.


title: Interleukiini 2

text: Interleukiini-2:n vaikutus on kasvua ja solunjakautumista kiihdyttävä, ja näin ollen johtaa aktivoituneiden T-lymfosyyttien määrän voimakkaaseen nousuun. Vaikutus on sekä autokriininen että parakriininen, toisin sanoen IL-2:n vaikutus kohdistuu sitä itse erittäneeseen soluun ja lähistöllä oleviin samanlaisiin soluihin. Vaikutus on antigeenispesifinen, sillä ne T-lymfosyytit jotka eivät aktivoituneet reaktion käynnistäneestä antigeenistä, eivät myöskään ilmennä IL-2R–reseptoria solukalvollaan.


title: Interleukiini 2

text: Immunologiselle järjestelmälle on tunnusomaista myös autotoleranssi eli itsetoleranssin kehittyminen. Tällä tarkoitetaan ilmiötä, jossa immunologinen järjestelmä ei käynnistä immunologisia reaktioita elimistön omia rakenteita vastaan vaan reagoi ainoastaan elimistölle vieraisiin rakenteisiin. Autotoleranssin kehittyminen tapahtuu pitkälti kateenkorvassa, jossa elimistön omia rakenteita vastaan hyökkäävät T-lymfosyytit eliminoidaan. Tämä tapahtuu ns. regulatoristen T-lymfosyyttien (Treg-solut) avulla. Interleukiini-2 on edellytys regulatoristen T-lymfosyyttien kehittymiselle, ja tätä myötä IL-2 osallistuu myös autotoleranssin muodostumiseen.


title: Interleukiini 2

text: Pahanlaatuiset kasvaimet ilmentävän usein solukalvollaan proteiinirakenteita, jotka poikkeavat normaalien eli hyvänlaatuisten solujen pintarakenteista. Koska immunologinen järjestelmä puolustaa elimistöä juuri tunnistamalla ja tuhoamalla elimistölle vieraita rakenteita, immuunijärjestelmän ja varsinkin siihen kuuluvien NK-solujen avulla on mahdollisuus tuhota kasvaimia. Kuitenkin lähes kaikki sytostaattihoidot ovat luonteeltaan immunosuppressiivisia eli immuunijärjestelmän toimintaa lamauttavia, sillä niiden syöpäsolujen jakautumista estävä vaikutus estää myös immuunijärjestelmän solujen jakautumista.


title: Interleukiini 2

text: Vaihtoehtoisena hoitomuotoihin eräisiin syöpiin voidaan käyttää immunoterapiaa, jossa elimistön immuunijärjestelmää stimuloidaan hyökkäämään syöpäsoluja vastaan. Geenitekniikalla laboratorio-oloissa tuotettua interleukiini-2:a sisältävä lääke aldesleukiini (CAS-numero 85898-30-2), (kauppanimi "Proleukin") on käytössä levinneen munuaissyövän ja melanooman hoidossa, ja sen vaikutus perustuu IL:2:n kykyyn stimuloida soluvälitteistä immuniteettia.


title: Interleukiini 2

text: Elinsiirtoja tehtäessä keskeistä on valita luovuttaja siten, että hänen kudoksensa ovat mahdollisimman samankaltaiset vastaanottajan kanssa, jotta hyljintäreaktioiden riski voidaan minimoida. Hyljintäreaktiot syntyvät juuri aktivoituneiden T-lymfosyyttien tunnistaessa siirretyn elimen kudoksen omista poikkeavaksi ja käynnistäessä immunologisen reaktion siirrettyä elintä vastaan. Koska T-lymfosyyttien aktivaatio on IL-2–riippuvaista, voidaan hyljintäreaktioita pyrkiä estämään IL-2:n kautta. Basiliksumabi ja daklitsumabi ovat uudehkoja biologisia lääkkeitä, jotka neutraloivat verenkierrossa olevaa IL-2:sta sitomalla sen omaan vasta-ainerakenteeseensa. Niitä käytetäänkin elinsiirtojen yhteydessä hyljintäreaktioiden estoon.


title: Interleukiini 2

text: Eräät immunosuppressiiviset lääkeaineet vaikuttavat elimistössä estämällä IL-2:n tuotantoa ja erittymistä T-lymfosyyteistä. Tyypillisiä tämän ryhmän lääkeaineita ovat luonnosta alun perin eristetyt siklosporiini ja takrolimuusi. Niitä voidaan käyttää immunisuppressiivisena hoitona elinsiirtojen yhteydessä sekä autoimmuunisairauksissa.


title: Suomen ulkopolitiikka

text: Suomen ulkopolitiikka on Suomen suhde muihin valtioihin ja kansainvälisiin järjestöihin.


title: Suomen ulkopolitiikka

text: Suomen ulkopolitiikkaa ei oikeastaan ollut ennen Suomen itsenäistymistä, koska autonomian kaudella suhteet ulkovaltoihin ja puolustus kuuluivat Venäjän keisarikunnalle. Institutionaaliset suhteet suuriruhtinaskunnan ja keisarin hallinnon välille rakentuivat jo autonomian aikana. Vaikka autonomia ei ulottunut ulkopolitiikkaan, Suomi hoiti ulkosuhteitaan taloudellisesti tärkeiden partnerien kanssa konsuli- ja kunniakonsulitasolla.


title: Suomen ulkopolitiikka

text: Itsenäistymisvaiheessa ulkopolitiikan tavoitteena oli saada maalle ulkovaltojen tunnustus, karkoittaa venäläiset sotajoukot ja torjua nälänhätä. Suomen ensimmäiset omat diplomaattiset edustajat nimettiin Tukholmaan, Pietariin ja Berliiniin. Diplomaattisuhteiden verkosto alkoi laajentua 1919.


title: Suomen ulkopolitiikka

text: Toisen maailmansodan jälkeistä Suomen ulkopoliittista linjaa on kutsuttu Paasikiven–Kekkosen linjaksi. Verrattuna maailmansotaa edeltäneeseen tilanteeseen ulkopolitiikan johto oli tänä aikana tiukasti presidentin käsissä.


title: Suomen ulkopolitiikka

text: Suomi liittyi Euroopan vapaakauppajärjestön (EFTA) liitännäisjäseneksi vuonna 1961. Täysjäsenyys Euroopan talousyhteisössä (EEC) ei olisi ollut sovitettavissa puolueettomuuspolitiikkaan. Euroopan talousalueessa (ETA) Suomi oli mukana tammikuun 1. päivästä 1994 saman vuoden loppuun asti.


title: Suomen ulkopolitiikka

text: Neuvostoliiton hajottua alkoi keskustelu Suomen liittymisestä Euroopan yhteisön jäseneksi, ja Ruotsin hakemus antoi sille lisävauhtia. Hakemus jätettiin maaliskuussa 1992. Lokakuussa 1994 Suomessa pidettiin neuvoa-antava kansanäänestys, jossa 56,9 prosenttia äänestäneistä kannatti Suomen jäsenyyttä unionissa. Äänestysprosentti oli 74. Suomi neuvotteli unionin kanssa erityisesti maataloudesta ja aluepoliittisista kysymyksistä, sillä muusta oli pitkälti ehditty neuvotella jo ETA-sopimuksen yhteydessä. Jäsenyys tuli voimaan vuoden 1995 alusta.


title: Suomen ulkopolitiikka

text: Vuonna 2000 voimaan tulleen perustuslain mukaan Suomi osallistuu kansainväliseen yhteistyöhön rauhan ja ihmisoikeuksien turvaamiseksi sekä yhteiskunnan kehittämiseksi. Ulkopolitiikkaa johtaa tasavallan presidentti yhteistoiminnassa valtioneuvoston kanssa. Eduskunta hyväksyy kuitenkin kansainväliset velvoitteet ja niiden irtisanomisen sekä päättää kansainvälisten velvoitteiden voimaansaattamisesta. Valtioneuvosto vastaa puolestaan Euroopan unionissa tehtävien päätösten kansallisesta valmistelusta ja päättää niihin liittyvistä Suomen toimenpiteistä, jollei päätös vaadi eduskunnan suostumusta.


title: Suomen ulkopolitiikka

text:
Suomen Nato-keskustelu on ollut käynnissä 1990-luvulta, jolloin Suomen ja Neuvostoliiton
välinen YYA-sopimus päättyi. Aluksi keskusteltiin turvatakuista, sitten poliittisesta vaikutuksesta Suomen vaikutusvaltaan. Naton laajentuminen Baltiaan 2002 kiihdytti keskustelua. Sen jälkeen keskustelu on voimistunut kansainvälisen poliittisen tilanteen kiristyessä, esimerkiksi 2014 Krimin kriisin yhteydessä.


title: Suomen ulkopolitiikka

text: Nato ei vaadi kansanäänestystä, mutta jäsenyyden kannatuksen pitää olla peruskirjan mukaan "merkittävää" jäseneksi hakevassa maassa.


title: Suomen ulkopolitiikka

text: Suomi on jäsenenä Euroopan unionissa, Yhdistyneissä kansakunnissa ja seuraavissa organisaatioissa: Aasian ja Afrikan kehityspankki, Arktinen neuvosto, Australia Group, Kansainvälinen järjestelypankki, Itämeren valtioiden neuvosto, CD (Community of Democracies), Euroopan neuvosto, CERN, EAPC (Naton Euroatlanttinen kumppanuusneuvosto), Euroopan jälleenrakennus- ja kehityspankki, Euroopan keskuspankki, Euroopan investointipankki, EITI (Extractive Industries Transparency Initiative), Euroopan talous- ja rahaliitto, Euroopan avaruusjärjestö, Yhdistyneiden kansakuntien elintarvike- ja maatalousjärjestö, FATF (Financial Action Task Force on Money Laundering), G-9, IADB, Kansainvälinen atomienergiajärjestö, Kansainvälinen jälleenrakennus- ja kehittämispankki, Kansainvälinen siviili-ilmailujärjestö, Kansainvälinen rikostuomioistuin, Punainen risti, Kansainvälinen kehitysjärjestö, Kansainvälinen energiajärjestö, Kansainvälinen maatalousrahasto, Kansainvälinen rahoitusyhtiö, International Hydrographic Organization, Kansainvälinen työjärjestö, Kansainvälinen valuuttarahasto, Kansainvälinen merenkulkujärjestö, IMSO (International Mobile Satellite Organization), Interpol, Kansainvälinen olympiakomitea, Kansainvälinen siirtolaisuusjärjestö, Parlamenttienvälinen liitto, ISO, ITSO (International Telecommunications Satellite Organization), Kansainvälinen televiestintäliitto, Ammattiyhdistysliikkeen maailmanjärjestö, MIGA (Multilateral Investment Guarantee Agency), MINUSMA, NC, NEA, Pohjoismaiden investointipankki, NSG, Amerikan valtioiden järjestö (tarkkailija), OECD, Kemiallisten aseiden kieltojärjestö, Euroopan turvallisuus- ja yhteistyöjärjestö, Pacific Alliance (tarkkailija), Pariisin klubi, PCA, PFP (Partnership for Peace), Schengenin sopimus, Yhdistyneiden kansakuntien kauppa- ja kehitysjärjestö, UNESCO, UNHCR, Yhdistyneiden kansakuntien teollistamisjärjestö, UNIFIL, UNMIL, UNMOGIP, UNRWA, UNTSO, Maailman postiliitto, WCO (Maailman tullijärjestö), Maailman ammattiyhdistysten liitto, Maailman terveysjärjestö, Maailman henkisen omaisuuden järjestö, Maailman ilmatieteen järjestö, Maailman kauppajärjestö ja ZC (Zangger Committee).


title: Finnboat

text:
Finnboat on Suomen venealan teollisuuden ja kaupan toimialajärjestö.
Finnboatin jäsenkunta vastaa lähes sataprosenttisesti alan kotimaan liikevaihdosta ja Suomen veneviennistä. Finnboatilla on neljä jäsenyhdistystä, joiden yhteenlaskettu jäsenmäärä on noin 270. Liiton tehtävänä on koota venealan yritykset yhteen, edistää
niiden toimintaa ja tervettä kilpailua sekä edistää veneilyä ja veneilyn turvallisuutta maassamme.


title: Lattanokkanäpsijä

text: Lattanokkanäpsijä ("Hemitriccus minor") on napsijoiden heimoon kuuluva pieni varpuslintu.


title: Lattanokkanäpsijä

text: Lattanokkanäpsijä on pieni, vihertävä hyönteissyöjälintu. Sitä tavataan Amazonin alueella Brasiliassa, Boliviassa ja Venezuelassa. Lajin elinalueen laajuus on noin 2,4 miljoonaa neliökilometriä. Laji elää sademetsissä.


title: Lattanokkanäpsijä

text: Lattanokkanäpsijästä tunnetaan kolme alalajia: "Hemitriccus minor minor", "Hemitriccus minor pallens" ja "Hemitriccus minor snethlageae".


title: Tricastinin ydinvoimalaitos

text: Tricastinin ydinvoimalaitos on ydinlaitos Etelä-Ranskassa, Rhône-joen rannalla Valencen ja Avignonin puolivälissä. Alue on 600 hehtaaria ja siellä on 5 000 työntekijää. Alueella on neljän reaktorin ydinvoimala, ydinaseiden tutkimuskeskus ja uraanin rikastuslaitos Eurodif.


title: Helena Fibingerová

text: Helena Fibingerová (s. 13. heinäkuuta 1949 Víceměřice) on entinen tšekkoslovakialainen kuulantyöntäjä, joka saavutti lajissaan yhden olympiamitalin ja yhden maailmanmestaruuden. Sisäratojen EM-kilpailuissa hän voitti kahdeksan mestaruutta ja yhteensä 11 mitalia, jotka molemmat ovat yhä lyömättömiä ennätyksiä.


title: Helena Fibingerová

text: Helena Fibingerová sijoittui 12:nneksi Helsingin EM-kilpailuissa 1971. Seuraavana vuonna hän nousi maailman kärkityöntäjien joukkoon parantaessaan ennätystään 16,57 metristä 19,18 metriin. Münchenin 1972 olympialaisissa hän sijoittui seitsemänneksi. Rooman EM-kilpailuissa 1974 hän saavutti pronssia kuten myös kahta vuotta myöhemmin Montréalin olympialaisissa. Prahan EM-kilpailuissa 1978 hän sai hopeaa edellään vain kilpailukiellosta juuri vapautunut itäsaksalainen Ilona Slupianek. Moskovan 1980 olympialaisiin hän ei loukkaantumisensa vuoksi osallistunut.


title: Helena Fibingerová

text: Ateenan EM-kilpailuissa 1982 Fibingerová saavutti hopeaa, kun Ilona Slupianek oli jälleen parempi. Helsingin MM-kilpailuissa 1983 hän saavutti 34-vuotiaana ainoan ulkoratojen arvokisavoittonsa. Hänen voittotuloksensa oli 21,05 m, josta hopeamitalisti Helma Knorscheidt jäi 35 cm:n päähän. Los Angelesin 1984 olympialaiset jäivät häneltä väliin olympiaboikotin vuoksi. Stuttgartin EM-kilpailuissa 1986 hän sijoittui vielä kymmenenneksi ja Rooman MM-kilpailuissa 1987 kahdeksanneksi.


title: Helena Fibingerová

text: Fibingerová paransi vuosina 1974–1977 kolme kertaa maailmanennätystä. Hänen viimeinen ME-työntönsä 22,32 m oli kaikkien aikojen ensimmäinen yli 22 metrin työntö ulkoradoilla. Helmikuussa 1977 hän työnsi sisäradalla vieläkin pidemmälle, 22,50 metriä. Hän ylitti 21 metrin rajan ensimmäisen kerran vuonna 1974 ja teki saman kaikkiaan kymmenenä peräkkäisenä vuonna.


title: Helena Fibingerová

text: Sisäratojen Euroopan mestaruuden 179-senttinen Fibingerová voitti ennätykselliset kahdeksan kertaa vuosina 1973–1985. Lisäksi hän sijoittui kolme kertaa hopealle.


title: Frederick Tootell

text: Frederick Delmont "Fred" Tootell (9. syyskuuta 1902 – 29. syyskuuta 1964) oli yhdysvaltalainen moukarinheittäjä, olympiavoittaja Pariisissa 1924.


title: Frederick Tootell

text: Yli 190-senttinen ja satakiloinen Tootell johti olympialaisten moukarikilpailua alusta lähtien. Tootellin voittotulos oli 53,295 m, hänen lisäkseen ainoastaan hopeamitalisti Matthew McGrath ylitti 50 metrin rajan. Olympialaisten jälkeen Tootell lopetti aktiiviuransa ja ryhtyi valmentajaksi.


title: Tammitikka

text: Tammitikka ("Dendrocopos medius") on Keski- ja Etelä-Euroopassa elävä tikkalaji.